
Premier Wever-Croes y minister Dangui Oduber ta anuneia 

Licencia pa esnan interesa den produccion y cultivo di cannabis 



ORANJESTAD - Ayera 
mainta e tema controver- 
sial rond di produccion y 
cultivo di cannabis cu un 
meta medicinal a ñnalisa 
cu e anuncio oficial haci 
pa prome minister, Evelyn 
Wever-Croes y minister di 
Salubridad Publico, Dan- 
gui Oduber. 

E mandatarionan a informa 
cu gobierno lo cuminsa otor- 
ga licencia pa e inversionista 
of empresario interesa den 
e actividad aki. E proceso di 


legislacion ya a cuminsa y e 
mester bay Raad van Advies 
(RvA) pa fmalmente termi- 
na den parlamento pa debati 
ariba. 

E produccion y cultivo di 
cannabis ta un actividad cu 
gabinete Wever-Croes ta 
considera como un industria 
of pilar economico cu por 
trece desaroyo pa nos pais y 
produci entrada pa caha di 
gobierno, ademas di genera 
cupo di trabou. Nan lo habri 
un desk na Departamento di 


Progreso Laboral pa percura 
cu e hendenan cu ta interesa 
pa traha den e area di pro- 
duccion y cultivo di cannabis 
por haya trabou. El a recorda 
cu e asunto aki ta parti di e 
acuerdo di gobernacion cu e 
partido di coalicion (MEP- 
POR-RED) a firma. 

“Desde e momento aki nos ta 
invita tur esnan cu ta interesa 
pa por expresa nan interes,” 
premier Wever-Croes a bisa. 
Ya caba nan tin calculacion 
cu pa e aña aki mes, gobierno 


por ricibi entradanan di alre- 
dedor di 15 miyon fiorin pa 
concepto di licencia so. Pa 
aña 2021 e entrada cu gobi- 
erno ta premira por yega na 
50 miyon fiorin, cu lo yuda 
-segun e prome mandatario- 
reemplasa e crisis tax. 

Licencia y areanan 

E licencianan lo wordo otor- 
ga na esunnan cu ta cumpli 
cu e condicionnan, cu ta 
relativamente estricto, segun 
premier Wever-Croes. Nan 
ta produccion y cultivo na 
areanan cu ta wordo asigna 
pa gobierno cu exigencia di 
siguridad estricto y halto. E 
produccion di cultivo di can- 
nabis ta destina pa exporta- 
cion so y pa uso medicinal di 
cannabis so. 

E prome mandatario tabata 
enfatico pa bisa cu su gobi- 
erno no ta legalisa plantacion 
di cannabis unda cu ta ofiy 
pa tur hende. Ademas huma- 
mento di cannabis gewoon 
ta keda un hecho castiga- 
bel. Solamente esnan cu por 
cumpli cu condicionnan hopi 
estricto por bin na remarca pa 
e licencia. 

Di su banda, minister Dan- 
gui Oduber a bisa cu gobi- 
erno tin algun area caba cu 
eventualmente lo destina pa 
e actividad aki. Nan ta tres 
area cu el a prefera di reserva 


nan nomber y na unda nan ta 
situa. Tampoco e no a bisa ai- 
nda cuanto grupo ta interesa 
pa adkiri e licencia aki. Pero 
unavez cu esaki tuma lugar, 
nan lo determina como gobi- 
erno cuanto licencia lo otor- 
ga. Nan no por bisa adelanta 
cuanto nan ta, pero nan kier 
mantene esaki competitivo pa 
esnan cu kier expresa seria- 
mente nan interes. El a bisa 
cu e actividad aki ta demanda 
inversionnan cuantioso pa 
cuminsa opera e negoshi ató. 

E1 a referi na e hecho cu for 
di luna di december ultimo, 
gobierno a legalisa impor- 
tacion di cannabis medicinal. 
Tambe pa cumpli cu regla in- 
ternacional, e hoben manda- 
tario a indica cu mester tin un 
bureau medicinal cannabis 
manera Hulanda tin caba. E 
bureau aki lo ta e unico insti- 
tuto cu por exporta e produc- 
cion di cannabis local. 

E1 a splica cu e cannabis aki 
mester ta liber di contami- 
nacion prome cu exporta. E 
test mester wordo haci pa un 
laboratorio, y den caso cu pa 
e tempo ey Aruba no tin un 
laboratorio, nan lo cera un 
contract cu laboratorio cu por 
test e cannabis cu ta exporta. 
Ademas nan mester tin un 
certificado di origen. 


Proeeso di inventarisaeion a euminsa den refineria 

Negociacion di Citgo su debenan ta keda den man di 

RdA y Inspector di Belasting 


ORANJESTAD 
Despues di e traspaso di e 
complehonan di refineria 
y terminal for di Citgo 
pa e compania estatal 
Refineria di Aruba (RdA), 
e fecha di 16 di maart ta 
esun cu a pone pa oficialisa 
e traspaso aki pa medio di 
e cancelacion di e acuerdo 
entre Citgo y pais Aruba. 

Esaki unabes cu gobierno 
por keda cla cu e ley di 
terminacion, y cu esaki por 
keda aproba den parlamento. 
Pero tambe cu fmalmente por 
resolve e debe di 36 miyon 
fiorin cu Citgo tin cu RdA y 
departamento di Belasting. 

Prome Minister, Evelyn 
Wever-Croes a bisa cu Citgo 
ta den negociacion cu e dos 
partidonan aki. E ta aclaria cu 
e mes como minister no tin 
un rol den esaki. Pues como 


minister e no por bisa pa 
exonera of pordona e debe; of 
di otro banda, forsa Citgo pa 
paga nan debe. E1 a señala cu 
esaki ta un tarea autonomo di 
Inspector di Belasting. 

“Unabes parlamento ta 
duna gobierno autorisacion 
pa termina e acuerdonan, 
nos por firma e acuerdo di 
terminacion cu Citgo,” el a 
bisa. 

Unabes cu esaki sucede, 
gobierno lo tin e autopista 
habri pa busca operadornan 
nobo. Tanten, gobierno 
pa medio di su compania 
estatal RdA ta bay opera y 
mantene tanto e refineria 
como e Terminal Di Energia 
di Aruba (TDEA), cu a bira e 
compania estatal nobo cu 27 
trahadonan actualmente pa 
opera e facilidad di e terminal, 
a traves di cual ta abastece nos 


pais di combustibel. 

Premier Wever-Croes a 
laga sa cu e mesun dia cu 
Citgo a entrega e yabi di e 
compleho aki, e trabou di 
inventarisacion a cuminsa 
diasabra atardi mes, ora cu 
RdA a tuma e control over 
di e refineria. E ta spera cu e 
resultado di inventarisacion 
riba locual ta mas critico of 
urgente por bin cla e siman 
aki mes. Aunke e detayenan 
si por tarda un poco mas. 

E mandatario, kende a yega 
di bisa cu e traspaso aki a 
tuma luga den un forma 
amigabel cu Citgo, no a referi 
na exoneracion of holiday 
tax otorga na Citgo pa locual 
ta su obligacion di pago di 
belasting. Pero tambe su 
compromiso cu RdA. E ta 
considera como un ‘pregunta 
cruciaT con pais Aruba ta bay 


compensa e perdida di entrada 
aki, y practicamente e batata 
cayente aki a wordo poni 
den man di departamento di 
Belasting. 

E ta un suma total di 36 
miyon florin cu ta basa riba 
10 miyon dollar di belasting 
cu Citgo mester a paga 
anualmente, independiente 
si tabatin ganashi of no. Y 
otro 10 miyon fiorin tin di 
haci cu e pago di lease na 
RdA. E dos 18 miyon fiorin 
ta cera e suma di 36 miyon 
fiorin. RdA tin un aña cu no 
ta haya e pago aki pa concepto 
di lease. Pero ya caba e placa 
aki ta comprometi cu cierto 
pago di operacion y cu 
entrega di dividendo di RdA 
na gobierno, locual no a haci, 
ya cu e placa di Citgo no a 
drenta ainda. 

E dianan a cuminsa core 


pa yega na e fecha stipula 
di dia 16 di maart cu lo 
marca e fmalisacion oficial 
di e acuerdo di pais Aruba 
cu Citgo, pa medio di un 
ley aproba den parlamento. 
Premier Wever-Croes a bisa 
claramente cu loke Citgo 
ta debe te awor, tanto na 
departamento di Belasting 
como na RdA, nan tin ‘cu 
yega na un acuerdo cune cu 
e doñonan di curpa’. Esta cu 
RdA pa loke ta trata e lease y 
pa loke ta impuesto, nan ta 
papiando cu e departamento 
di Belasting. 

Minister Chris Romero tocante Paulus Martijn, piscadoperdi na lama: 

‘Di parti di Gobierno nos ta haciendo lo maximo’ 


ORANJESTAD - Minis- 
ter di Transporte, Comu- 
nicacion y Sector Prima- 
rio, Chris Romero a duna 
un conferencia di prensa 
ayera y a trece dilanti e 
situacion di e piscado di 
nomber Paulus Martijn, 
ken diasabra ultimo a sali 
riba for di Aruba pa tira 


pisca y el a perde na lama 
den awanan teritorial di 
Venezuela. 

Tocante esaki, Romero di 
parti di Gobierno a expresa 
cu hunto cu minister di Hus- 
ticia, Andin Bikker y tur in- 
stancia envolvi a tuma accion 
riba esaki. Romero a sigura 


cu e mes a tuma contacto cu 
Venezuela, cu tambe ta yu- 
dando den e buskeda. 

Aruba a saca diferente ele- 
mento, manera helicopter, pa 
yuda den e buskeda aki. Pero 
tambe e piscadonan, hopi di 
nan a subi lama mes pa yuda 
den e buskeda di nan amigo. 


“Di parti di Gobierno nos 
ta haciendo lo maximo”, 
Romero a sigura. 

Ademas, el a trece dilanti 
cu como representante di e 
piscadonan, a cuminsa bus- 
ca cierto aparatonan cu un 
buceado por uza, manera un 
GPS. “Si esey ta riba bo curpa 


y bo ta perdi, bo por cend’e y 
por ser haya despues”. 

Di esaki, el a menciona cu tin 
aparatonan cu ya nan a cum- 
insa mira caba y ta evaluando 
e idea con por implementa 
esey; si por pone obligatorio 
pa un buceado, asina cu algo 
pasa e por ser haya despues. 


Minister Armando Lampe tocante management team pa Directie Onderwijs 

‘Ta purba di bin cu maneho mas estricto, cu mas control financiero’ 


ORANJESTAD - Den 
conferencia di prensa di 
ayera, minister di Ense- 
ñansa, Ciencia y Desar- 
oyo Sostenibel Armando 
‘Rudy’ Lampe, a splica cu 
den Conseho di Minister 
a haci e traspaso di e yabi 
pa loke ta John E Kennedy 


Education Center. 

Lampe a señala cu na e mo- 
mentonan aki esey ta den man 
di Ministerio di Enseñansa y 
nan a yega na un acuerdo cu 
Aruba Investment Bank (AIB 
Bank), cu lo huur e edificio 
aki completamente renoba. 


unda tur departamento di 
enseñansa ta bay ta situa. Na 
e momento ey nan ta spera cu 
tur profesional cu lo ta hunto 
sigui enfoca riba enseñansa 
y produci mas creatividad, 
imaginacion y solucionnan 
cu lo faborece tur mucha. 

Asina mes, Lampe a declara 
cu e luna aki lo cuminsa e 
mudamento di henter de- 
partamento di Enseñansa pa 
John F. Kennedy Education 
Center. 

Den otro linea, mirando cu 
lo cuminsa un era nobo cu 
e structura renoba aki, desde 
ayera un management team ta 
bay maneha Directie Onder- 
wijs di Aruba. Lampe a mani- 


festa cu esaki ta algo unico y 
ta gradici e director actual di 
departamento di Enseñansa 
di Aruba pa su cooperacion y 
su consentimento. 

Di esaki, el a comenta cu lo 
consisti di su persona cu ta 
keda encarga cu e parti di con- 
tenido di enseñansa; y banda 
di dje tin otro dos persona 
fmanciero - cu ta un econo- 
mista y fiscalista, ambos den 
bureau di Lampe. Durante 
proximo lunanan lo kier for- 
tifica e parti di e maneho fi- 
nanciero di enseñansa. 

“Nos sa cu ta un presion 
hopi grandi pa nos por sigui 
cu trabou di innovacion den 
enseñansa y mester di placa 


pa por innova. P’esey nos ta 
purba di bin cu un maneho 
mas estricto, cu mas control 
fmanciero riba tur loke ta e 
presupuesto di enseñansa, pa 
nos por haya medionan fi- 
nanciero disponibel pa sigui 
cu innovacion”, el a declara. 

E management team aki lo ta 
den un fase transitorio den 
e proximo lunanan, unda cu 
nan ta bay enfatisa mas riba 
maneho financiero y bin cu 
otro maneho mas duradero. 
E tarea di e management 
team aki tambe ta pa bin cu 
proposicionnan pa yega na 
un solucion structural di re- 
organisacion, pa asina tin 
maneho y presupuesto mas 
grandi. 



Colegio Hilario Angela prome scol publico basa riba filosofia Montessori 


ORANJESTAD - Ayera 
mainta, minister di Ense- 
ñansa, Ciencia y Desar- 
oyo Sostenibel, Armando 
‘Rudy’ Lampe a ofrece un 
conferencia di prensa pa 
duna di conoce e proyec- 
to di implementacion 
di sistema di enseñansa 
Montessori den scol pu- 
blico. 

Na cuminsamento di e con- 
ferencia di prensa, separada- 
mente Lampe a anuncia un 
plan preventivo cu lo sali for 
di Ministerio di Salubridad 
Publico pa scolnan keda bon 
prepara pa e menasa cu tin di 
coronavirus na nivel mun- 
dial. 

Den dianan aki lo haci pu- 
blico e plan di parti di e min- 
isterio y esunnan special riba 
e tema aki, pa motibo cu tin 
cu pone den mesun linea tur 
scol den un plan preventivo. 

Den otro topico, Lampe a 
trece dilanti cu siman pasa 
un delegacion di Hulanda 
a bin Aruba pa trata loke ta 
‘Montessori Scol’. Diabier- 


na ultimo nan a clausura un 
training di e maestronan cu 
ta bay wordo certifica como 
maestro Montessori. 

Di esaki, el señala cu e mo- 
tibo ta cu nan kier cuminsa 
na Colegio Hilario Angela na 
San Nicolas cu e prome scol 
publico basa riba filosofia 
Montessori. Lampe a splica 
cu den e actual sistema di 
enseñansa tin muchanan cu 
no ta caba cu diploma y esey 
no por sigui. “Nos tin cu 
trece cierto cambio, cu ta haci 
cu e sistema Montessori ta 
bay funciona pa un grupo di 
muchanan, cu por ta cu nan 
no ta haya tur estimulo pa 
nan talento y desaroyo emo- 
cional”, Lampe a sigura. 

Pa e motibo aki, el a señala 
cu tin hopi expectativa di e 
cambio aki, unda cu Montes- 
sori scol ta cuminsa drenta 
Aruba tambe y e ta bira un 
opcion pa mayornan y cierto 
muchanan, cu lo por desa- 
roya nan mes grandemente 
den e sistema aki. 

Esaki tambe a ser splica den 


un anochi informativo pa 
mayornan di e scol aki, hunto 
cu e profesor di Hulanda ken 
a duna informacion riba kico 
ta e diferencia entre e sistema 
tradicional di enseñansa y 
e sistema Montessori, cu lo 
cuminsa na augustus. 

Lampe a expresa cu nan lo 
duna cierto apoyo pa un scol 
priva Montessori cu yama 
Fundacion Nos Fortalesa 
ubica na Dakota. E1 a bisa cu 
a pone un edificio disponi- 
bel, a trece hunto e kleuter y 
e prome onderwijs Montes- 
sori den dje. Tambe a pone 
algun maestro cu tin e cono- 
cemento disponibel pa yuda. 
Asina mes, a trece material 
educativo di segunda mano 
di Montessori di Hulanda, 
cual segun e mandatario mes 
a sigura, ta trata di material 
costoso. 

A transporta e material pa 
e scol na Dakota hunto cu 
apoyo di gobierno pa por haci 
e scol no solamente sosteni- 
bel, sino tambe a largo plaso y 
no lo bira impagabel pa may- 
ornan. 


Na e momentonan aki, nan 
lo cuminsa cu un scol so cu 
ta na San Nicolas, pa motibo 
cu e ekipo di eynan a adopta 
e filosofia Montessori y a 
haya e training cu lo continua 
durante vakantie grandi, pa 
asina por cuminsa cu kleuter 


y prome enseñansa Montes- 
sori. 

Finalmente, el a bisa cu lo 
evalua con e scol aki ta bay 
si tin mas demanda y sin tin 
mas recursonan fmanciero pa 
por sigui. 












BsNPWi 


DIAMARS 3 MAART 


.^IILOCAL 


Tanten cu cumpli cu DPL ta haya bij stand 

ORANJESTAD - Depar- 
tamento di Asunto Social 
(DAS) a comparti tocante 
e asunto di afdeling di bi- 
jstand y e cambio cu a in- 
troduci pa esunnan cu ta 
cobra bijstand; den e caso 
aki e personanan cu ta cay 
bou adiccion. 

Jessica Peterson Arends, chief 
di afdeling di bijstand, a duna 
di conoce cu nan departa- 
mento a cuminsa cu ‘bijstand 
temporaT. Esta e procedura 
cu e persona cu mester di 
ayudo mester bay DPL (De- 
partamento di Labor) pa bus- 
ca. 

Den caso cu e persona no por 
bay traha, e mester atende 
medwork. Peterson-Arends 
ta splica cu aña pasa y den ac- 
tualidad CAA (Consultorio 
pa asuntonan di Adiccion) ta 
atende cu cliente cu tin prob- 
lema di adiccion. Sinembar- 
go, nan ta ripara cu persona 
cu ta den adiccion no kier 
sigui cu procedura of pro- 
grama di rehabilitacion y ‘djis 
ta bay eynan pa busca e firma’ 


certificando cumplimento. 

Pa awo, e departamento di 
bijstand a bisa cu lo bin cu 
cambio, caminda e persona 
tin cu bay DAS pa busca un 
carta pa despues bay CAA pa 
asina sigui e programa. CAA 
tambe ta manda carta den 
cual por bisa cu e persona ta 
purba den drenta e centro di 
rehabilitacion. 

Peterson Arends ta bisa cu e 
situacion ta trece confusion 
pa cliente y problema cu nan, 
pa motibo cu hopi di nan no 
kier sigui e programa. “Esey 
kiermen si no ta sigui e pro- 
grama nan no por haya bi- 
jstand y ta stop. Esey a trece 
cune cu nan a cuminsa me- 
nasa e trahado; algo cu ta ina- 
ceptabel.” 

E departamento kier purba 
yuda e persona cu mester di 
bijstand. Sinembargo e ta bisa 
cu e persona den e situacion 
di adicion mester compro- 
nde cu ta placa di pueblo y cu 
mester usa e placa na e miho 
manera. 


LL ^ _ 

Pa awo nan tin un luna ope- 
rando di forma aki. A puntra 
Peterson Arends si esaki ta 
conta pa adicto ambulante, of 
esunnan cu ta adicto na cas. E 
ta contesta cu ‘mester bisa cu 
pa tur esunnan cu tin adicion 
ta dificil pa admiti cu nan tin 
adiccion’. 

E ta splica cu tin dos forma di 
adicion manera droga y alco- 
hol. E ta bisa cu esunnan cu ta 
adicto na bebemento nunca 
ta acepta cu tin un problema. 
Sinembargo nan no por yega 
na tur esunnan cu tin adic- 
cion, pues ta keda pa CAA 
- cu tin e lista di esunnan cu 
ta acerca. Si nan ta cliente, ta 
yama of papia cu nan. 

Tambe ta duna di conoce cu 
no ta traha tur adicto ambu- 
lante, pero ta enfoca riba nan 
cliente. “E por ta esun cu ta 
na cas of esun riba caya cu ta 
haya bijstand. Nos por bisa 
den dos siman a haya cu nan 
no a bin cobra, pasobra nan 
no kier sigui cu trayecto di 
centro di rehabilitacion.” 


Peterson Arends ta enfatisa 
cu si e persona no kier sigui 
cu e programa, e no ta ricibi 
ayudo. Na e momento ey 
e persona no ta haya placa y 
esey ta pone cu por tin e posi- 
bilidad cu ta bira delincuente. 
Mirando cu trahado ta haya 
menasa, a puntra si cuerpo 
policial tin bista riba e perso- 
nanan aki? 

Segun Peterson-Arends ta 
bisa cu polis a tuma parti den 
e asunto y a keda hiba nan 
den su seno. E ta bisa cu nan 
lo duna siguimento tur luna. 
Nan ta bisa cu e situacion ta 
keda cu e persona tin cu sigui 
e programa di rehabilitacion 
pa e por ricibi su bijstand. 

“E ta un bijstand temporario, 
pa esunnan cu no tin trabou. 
E ta dificil pasobra tambe den 
un mundo di adiccion, e doño 
di trabou no kier un persona 
asina traha na su luga. Pero cu 
e programa nan por cana e ca- 
minda corecto pa e centro di 
rehabilitacion.” 

Ora cu nan ta keda cla cu e 


trayecto, nan por drenta den 
e proceso laboral. Si nan 
cumpli y por pasa cu nan cay 
bek den e tentacion, semper 
lo keda di bolbe yuda cu e 
mesun programa. 

A puntra tocante edad di e 
adictonan. E ta bisa cu edad 
ta varia, sinembargo si ta ho- 
ben, nan ta wak e cabes di e 
cas. Basa riba e control, nan 
ta cuminsa wak e famia. Nan 
ta wak ken ta esun cu no ta 
trahando, dicon e no ta bay 
scol? Kico e ta haci of cua ta 
su adiccion? Nan ta bay CAA 
y asina nan ta sigui cu inves- 
tigacion y cu e proceso. 

Tin caso apart di famia cu 
ta hoben (nan ta wak si ta 
menor di edad). Si e tata tin 
18 aña, e por inscribi na DPL 
pa un trabou; si no por traha 
mester ta Medwork. Si e mu- 
cha kier sigui studia mester 
tene cuenta cu DAS ta wak e 
Volledig dag onderwijs’, pues 
hoben tin cu bay scol mainta; 
si ta anochi por bay DPL. 

Si ta hoben cu ta bou di 18 
aña, e ta cay bou responsabi- 
lidad di e mayor. E mayor- 
nan mester haci e peticion 
pa e menor di edad, den caso 
cu e mayor tin entrada. E ta 
duna di conoce si cu tur caso 
ta atendi individual. “E ta un 
proceso cu ta cana y mara na 
un ley”, pues cada caso ta 
diferente. 

“Na fmal di dia e persona tin 
cu cumpli cu tur condicion 
cu ta wordo controla tur dia. 
E bijstand no ta mara na un 
tempo. No solamente door 
di nos, pero tur luna mester 
presenta na DPL pa sa ki luga 
y solicita pa trabou”, Peterson 
Arends ta bisa. 

Locual a cuminsa ta algun si- 
man pasa, pero nan kier enfo- 
ca riba dje y avisa pueblo riba 
e maneho nobo cu tin pa loke 
ta trata bijstand, procedura 
cu cliente cu tin adiccion y 
kico ta consecuencia cu tin si 
e no sigui cu trayecto. En re- 
sumen, ‘tanten cu cumpli cu 
DPL e ta haya su bijstand’. 

Entrevista na camindapa Dia Internacional di Hende Muhe 

Paula Nahr: ‘Mi tin alg’i conta bo’ 


ORANJESTAD - Creativo y em- 
prendedor social Paula Nahr ta usa 
su conocemento den estudio di eco- 
nomia y estudio internacional pa 
crea strategia general y specialisa 
den mercadeo social. Tambe fun- 
dador di Switch Foundation, Nahr 
media y awo su proyecto nobo Pod- 
cast, ‘Mi tin alg’i conta bo’. 

Paula Nahr ta expresa cu e ta den busca 
di persona cu (ien nan arte y empren- 
(iemento tin un impacto riba mun(io. 
“Nos ta busca esnan bon y lo trece e 
parti aki di nan, un mensahe di amor, 
inclusivi(ia(i y creativi(ia(i.” 

Naci na Cali, Colombia, cria na Aruba y 
stu(iia na New York, e ta bisa e tin ‘hopi 
cultura den mi criansa’. E ta sinti un ciu- 
(ia(iano di mnndo, pero cu un profun(io 
amor pa Aruba ‘mi (iushi isla’. 

Pa su po(icast cu ta den (iesaroyo, e ta 
bisa cu a crea esaki pa comparti e cono- 
cemento ‘cu mi a a(ikiri te awo’ y con 
hopi e proceso a (iura pa cuminsa e 
proyecto. Pero a logra y ‘nos lo siña to- 
cante e magia di intuicion’. 

Despues di hopi me(iitacion pa cuminsa 
e po(icast ‘tengo algo que contarte’ (mi 
tin alg’i conta bo) a bira e oportunida(i 
pa Nahr por reinventa, y unda e lo pa- 
pia di cosnan cu pa miedo di husga otro 
ta evita di papia. Tambe lo ta un espacio 
pa duna impulso na causa social y siña 
e poder di arte; tambe conscientisa di e 
importancia di biba un bida sostenibel. 
Segun Nahr, e podcast ta un regalo pa 
Caribe y Latinoamerica. Cu e move- 
mento aki ta duna oportunidad pa 
conoce emprendedor social y creativo, 
manera conecta su mes cu movmenton- 
an cu hende muhe ta lidera. 

E ta comparti for di su experiencia per- 
sonal, specialmente e Toutnan cu mi 
comete pa falta di guia y informacion’, 
for di tur persona cu el a conoce na 
Switch Foundation y Nahr Media ‘mi 
tres baby’. “Mi ta wak atras y ta parce 
increibel locual mi a logra, tur a ta un 
fruto di un conviccion cu a hiba mi na 
caminda loco y pasiona, mi ta sigui mi 
instinto cu cada proyecto.” 

Pa es motibo, el a dicidi pa funda Switch 
Foundation ‘mi prome amor’, cu for di 
aña 2011 a realisa documental y material 
audiovisual pa papia di tema educativo, 
pa yuda preveni reto social y duna un 
voz na esnan mas vulnerabel. 

E ta comparti cu tin hopi trabou tras di 
cada proyecto, oranan largo di investiga- 
cion, entrevista, strategia y relacionnan 
publico. E ta bisa cu tin cantidad grandi 
di talento inverti na un causa poderoso 
manera filantropia, tur cos pa crea cam- 
paña social cu contenido digital y pa me- 
dionan social. 

Segun Nahr, el a siña masha hopi cu 
cada proyecto. “Cada historia tin su pro- 
pio sentimento y su reto pa conkista, su 
mesun enseñanza. Aki mi ta comparti 
mi bida cu bo, locual a keda di cada 
proyecto realisa y cada persona cu a cru- 
sa den mi bida. Ban crece hunto.” 

Hopi di e storianan cu Nahr a yega di 
tende - y otro cu e mes a yega di biba 
como persona - e kier comparti via e 



podcast aki. E ta bolbe menciona cu cada 
storia tabata un les, un persona maravi- 
yoso, testimonio di balentia y persever- 
ancia. Nan ta experiencia cu ta duna car- 
acter y ta siña pa mira e banda positivo di 
cada situacion. 

Pa medio di podcast ta creando un co- 
munidad pa duna sosten na otro mutua- 
mente. “Bo no ta bo so akinan, aki nos 
lo conta anecdota y problema cu ta com- 
parti cu nos amigo mas cercano, of cu ta 
biba na otro pais pa medio di voicenote.” 
Nahr ademas ta conta nos cu Switch 
Foundation ta pa duna sosten pa medio 
di educacion na causa social di ONG y 
tur institucion social y educativo. Nan 
ta enfoca riba producto documental 
educativo y riba trece dilanti temanan 
manera violencia domestico, embaraso 
hubenil, abuso di mucha, bullying y 
traficacion di persona. 

Tur cu e unico obhetivo pa movecion di 
comunidad y lanta esunnan cu ta siendo 
victima y no sa, pero tambe esunnan cu 
ta normalisa e conducta aki. E proposi- 
to di Switch Foundation ta pa duna un 
voz na esunnan vulnerabel y stimula un 
comunidad mas compasivo y cu menos 
prehuicio pa falta di informacion. 

Pa medio di su pasion y yamado na su 
trabou, Nahr ta expresa cu por a yega na 
persona cu ta conecta cu amor y corda 
‘e bunitesa pa soña’. Su meta ta pa sigui 
yuda mas victima, manera nan ultimo 
documental ‘Promesa Falso’ cu ta toca e 
tema di traficacion di persona. 

Nahr ta invita tur cu kier yuda nan 
crece pa subi riba nan canal di YouTube. 
“Union ta haci forsa. Nos mester pa 
persona uni na e iniciativa pa duna sos- 
ten y crece hunto. Nos tin varios pakete 
cu beneficio unico, informacion rel- 
evante tocante nos investigacion y docu- 
mental. Nos ta stima crea contenido y 
comparti.” 

Cu Nahr Media, Paula a specialisa den 
mercadeo social; ‘e tendencia nobo y e 
generacion nobo ta locual ta exigi’ y ey- 
nan nan mester ta. Segun e ta splica, ta 
traha cu compania sostenibel of pa duna 
e balor na nan cliente y nan comunidad. 
Pa e motibo aki, e ta bisa cu e ta ‘com- 
pletamente namora’ di mercadeo social 
y documental. Nahr Media ta un idea 


cu a nace despues di a lanta cu Switch 
Foundation, a resulta cu e produccion 
di documental educativo ‘cual ta rekeri 
presupuesto’ a interesa pa colectivo. 

Pa añas e tabata na buskeda di un ‘super 
team’ cu habilidad, conocemento y cu- 
rason yena cu amor y humildad; pa tur 
cu kere den su vision social uni na su 
locura di kier mehora mundo. E ta duna 
di conoce cu e no tin trahado, pero ta 
traha como freelancer pasobra nan mes 
kier y ta gusta. 

“Nos ta kere den amor liber y bolun- 
tario. Depende di proyecto, mi sa ken pa 
eligi pa trece dilanti na su pasion y cono- 
cemento y duna e miho na cliente cu ta 
confia den Nahr Media of participa den 
Switch Foundation. Por check ki ambos 
tin pa ofrece”, el a splica. 

Pa finalisa Paula a duna di conoce cu e 
podcast lo ta na Papiamento y Spaño, 
pasobra e kier mustra mundo un Áruba 
diferente. Di entrepreneurnan creativo 
y social haciendo nan trabou riba e isla y 
cu ta ‘sigui pusha contra coriente’, paso- 
bra tin falta di oportunidad y infrastruc- 
tura pa pusha entrepreneur. 

“Mi mision pa podcast ta pa crece y yuda 
sostene e industria creativo”, el a bisa. Pa 
tin mas informacion tocante Nahr su 
proyecto por sigui riba Facebook y Ins- 
tagram @paulanahr. 

Bolivia: Añez a afirma cu gobierno di Moraies tabatin compiicidad cu 

organisacion criminai stranhero 


SANTA CRUZ (Infobae/ 
LaRazon) - Presidente in- 
terino di Bolivia, Jeanine 
Añez, siman pasa a sigura 
cu durante Gobierno di 
Evo Morales, tabatin com- 
plicidad cu por lo menos 
nuebe organisacion crimi- 
nal stranhero cu tabata 
opera den e pais Andino. 

Áñez a splica cu e informa- 
cion aki a sali di un informe 
di servicio di Inteligencia y a 
menciona gruponan concre- 
to, manera Prome Comando 
di Capital y Comando Ver- 
melho di Brasil, Federacion 
di Sinaloa y Zeta di Mexico, 
Sendero Luminoso na Peru y 
el a inclui mafia Ruso. Igual- 
mente lo por ta presenta na 
Bolivia e Cartel del Norte del 
Valle, Autodefensas Campesi- 



no di Casanare y elementon- anterior a permiti, tolera y durante un acto na ciudad di 
an di guerrilla FARC. hasta no a actua sabiendo di Santa Cruz pa presenta un 

“Tur loke a ser expresa ta per- e presencia di^ e gruponan strategia nobo antidroga. 
miti nos afirma cu gobierno criminal aki” Áñez a sigura E gruponan aki, Brasileronan 


specialmente, ‘tabata actua 
na henter oriente y nort di e 
pais’. Sinembargo, Gobierno 
di Morales a sigura cu tabata 
trata di ‘emisario’ so, pero cu 
e organisacionnan ey no ta- 
bata estableci na teritorio Bo- 
liviano. 

Ademas, Áñez a cualifica di 
‘urgente’ e necesidad di re- 
visa e autorisacion di cultivo 
di coca permiti den ley 906 y 
cu ta autorisa amplia e planta- 
cion di e mata di 12.000 pa 
22.000 hectar. 

E presidente a reconoce cu 
no sa di manera cientifico pa 
cuanto ta coresponde e de- 
manda di e consumo legal di 
coca na Bolivia, pero ‘ta claro’ 
cu 90% di e coca di Chapa- 
re (relaciona cu MAS y Evo 
Morales) ta destina pa nar- 
cotrafico. 


13 morto despues cu barco a sink na costa nort di Brasil 



AMAPA (Infobae/TCN) lo menos 13 morto, auto- continua. 

- Fin di siman ultimo un ridadnan local a informa 

embarcacion a sink na ayera mainta mientras e Ta desconoci e cantidad di 
nort di Brasil y a laga por labor di buskeda tabata pasahero cu tabata abordo 


di e barco Anna Karoline III 
na momento di e accidente 
diasabra den oranan di mar- 
duga, pa motibo cu no ta- 
batin un lista di pasahero; 
sinembargo, autoridadnan ta 
calcula cu 70 individuo tabata 
den dje. Te na e momento, a 
rescata 46 persona cu bida. 
Ayera dialuna, un aeronave 
militar a yega na e luga di e 
incidente pa yuda cu e labor 
di buskeda di sobreviviente 
y rescate di cadaver. Den e 
trabou aki ta participa ekipo 
militar, bombero, medico y 
enfermero di Hospital Naval, 
ademas di 18 buceado. 

Un di e sobrevivientenan 
kende a huy hunto cu su 
famia, a describi e momento 
‘como un escena di pelicula’ 
cu nan a biba na momento cu 
e barco a sink. 


E barco a sali for di Macapa, 
capital di estado di Amapa, 
diabierna atardi, y tabatin 
como destino fmal Satarem, 
e recorido den e riu tabata di 
aproximadamente di 36 ora. 

E causanan di e incidente no a 
ser aclaria, pero e comandan- 
te, ken a ser rescata, a splica 
cu tabatin hopi biento duro 
cu a golpia e barco y varios di 
e pasaheronan a ser lastra pa 
awa, algun di ken ‘a ser res- 
cata pa un boto cu tabata pasa 
cerca di e lug’, mientras cu 
e otronan ‘te ainda no a lo- 
calisa’. 

E accidente a sucede na riu 
Jari, sur di estado, e marina 
Brasilero a informa y a habri 
un investigacion di e caso. A 
manda helicopter y aeronave 
na e luga di e suceso pa re- 
forsa e buskeda. 


Presidente Duque ta critica informe di mision di ONU na Colombia 



BOGOTA (France24/El- 
Pais) - Presidente di Co- 
lombia, Iván Duque a 
califica e sugerencia di 
informe di Oficina di Alto 
Comisionado di ONU 
pa Derechonan Humano 
(ACNUDH) como un ‘in- 
tromision den e sobera- 
nia’. Ademas, e preocu- 
pante cifranan riba ma- 
sacre y asesinato publica 
den e documento ta dem- 
ostra cu Colombia ta hopi 
leu di logra e paz tan an- 
hela. 

Duque ta preocupa cu ‘no 
ta bisa e berdad’ riba a avan- 


cenan cu su Gobierno a haci 
den materia di plannan di de- 
saroyo, e implementacion di 
acuerdo di paz cu e ex-guer- 
rilla FARC, entre otro. 

Pero, maske ONU a lubida 
of no alaba tur e logro di Go- 


bierno di Duque, loke nan 
no por nenga ta e ‘horibel’ 
situacion di e defensornan di 
derechonan humano na Co- 
lombia, manera Michel Forst, 
relator special di ONU, a cal- 
ifica nan situacion. 


E cifranan publica den e in- 
forme di ONU ta alarmante. 
Por ehempel, den un capitulo 
ta lesa cu na 2019 a asesina 
108 defensor na Colombia, 
66 lider indigena y 45 miem- 
bro di comunidad LGBTI. 
Segun informacion di agen- 
cia EFE, ACNUDH tambe 
a registra 36 masacre, e cifra 
mas halto desde 2014 y cu ta 
presenta memey di un cifra 
di homicidio di 25 pa cada 
10.000 habitante. 

“Di acuerdo cu e documento, 
e asesinato di hende muhe 
defensor di derechonan hu- 
mano a aumenta cu 50%. Tur 
esaki specialmente den zona 


cu nivel eleva di pobresa, 
poco empleo, cultivonan ile- 
gal, loke ta rekeri di un pres- 
encia integral di e Estado”, 
revista Semana a afirma. 

Pa e representante di AC- 
NUDH na Colombia, Al- 
berto Brunori, ‘e informe ta 
haci un balans riba e acuerdo 
di paz, e habilidad como re- 
integracion, e compromiso 
di e ex-combatiente cu paz 
y na mesun tempo e retonan 
cu tin’ den temanan manera 
‘reforma rural integral, e 
asesinato di defensornan di 
derechonan humano y di ex- 
combatiente’. 

Awo cu 2 florin mas, bo por gana e 



o 



Cuba: Companianan internacional a para proyecto 



(CiberCuba) - A1 menos 
dos compania internacio- 
nal vincula na proyecto 
di transporte y infrastruc- 
tura aereo a cancela e 
contratonan estableci cu 
Cuba, pa temor di san- 
cionnan di Estadonan Uni 
den refuerso di e embargo. 

Durante un intervencion si- 
man pasa den e programa gu- 
bernamental Mesa Redonda 
di television Cubano, min- 
istro di Transporte, Eduardo 
Rodriguez Davila, a mencio- 
na cu al menos dos empresa 
a kibra nan convenio, pa cual 
e proyectonan di remodela- 
cion di e aeropuertonan di e 


isla y di compra di dos avion 
pa Cubana de Aviacion a keda 
afecta. 

E titular di transporte a culpa 
e campaña di presion di go- 
bierno Mericano contra eco- 
nomia Cubano pa hustifica 
e problemanan cu transporte 
publico ta enfrenta na e pais. 
Aunke e no a revela nomber 
di e empresanan, tur cos ta 
indica cu ta trata di e firman- 
an Frnaces Bouygues y Avi- 
ons de Transport Regional. 
Na augustus 2016 Bouygues 
y Aeropuertonan di Paris a 
logra un concesion di go- 
bierno Cubano pa amplia y 
maneha aeropuerto di Ha- 
bana y e aeropuerto di San 


Antonio de los Baños, pero 
ta parce cu e obranan nunca 
a cuminsa. 

Rodriguez Davila a detaya 
cu e otro compania a cancela 
benta di dos avion cu Cuba 
tabatin casi cumpra pa des- 
tina na vuelo nacional. Juli 
aña pasa a revela cu Cubana 
de Aviacion a yega na un con- 
venio cu e consorcio Italiano- 
Frances Avions de Tranport 
Regional pa cumpra dos avi- 
on di modelo ATR 72-600, e 
prome avionnan cumpra na 
Europa den 17 aña, na un ba- 
lor di 50 miyon euro. 

Na october pasa Buro di In- 
dustria y Seguridad di De- 
partamento di Comercio di 


Merca a reduci di 25 te 10 
porciento e proporcion di 
piesa di origen Mericano den 


producto cu cualkier empresa 
por bende cu Cuba. 


Republica Dominicana: Ta constrni faciiidad pa pasiient coronavirus 


(CNN/ListinDiario) - 
Ministro encarga cu salud 
Publico, Rafael Sanchez 
Cardenas a bisa cu den e 
proximo dos simannan lo 
habri un infrastructura 
nobo na e base naval di 
Las Americas pa acomoda 
persona contagia cu coro- 
navirus den un ambiente 
isola. 

Den un rueda di prensa na 
Palacio Nacional, Cardenas a 
bisa cu preparacion di e uni- 
dad di isolacion ta tumando 
lugar na e base naval lo por 
duna bon condicion pa trata- 
mento na e ciudadanonan 
afecta cu e virus cu a origina 



na Wuhan, China. bri e prome caso na e pais, 

Diadomingo pasa a descu- un Italiano cu a drenta e pais 


sin sintoma di e virus. Den 
hospital Ramon de Lara el a 
haya tratamento medico cu 
ta mustra progreso, segun e 
mandatario. Te cu ayera ta- 
batin un caso mas na e pais, 
un turista Frances cu a keda 
interna tambe den hospital 
Ramon de Lara. 

Mientras tanto tin caso di e 
virus COVID-19 descubri 
na St Barthelemy un persona 
residente y algun famia di 
bishita. E testnan a ser manda 
pa un laboratorio na Guade- 
loupe. E persona di St Bar- 
thelemy ta isola na su cas y 
su mayornan ta den isolacion 
na hospital Louis-Constant 


Fleming na St Maarten, ban- 
da Frances. Nan situacion di 
salud no ta di preocupacion. 
No tin mas caso den region 
di Caribe den ultimo dianan. 
Hefe di Organisacion Mun- 
dial di Salud, Tedros Adha- 
nom Ghebreyesus, a declara 
na Londres cu mundo ta “den 
teritorio desconoci” cu e ex- 
plosion di coronavirus, cu 
ya tin presencia den 60 pais. 
Sin embargo, a pesar di e vi- 
rus plamando rapidamente, 
Ghebreyesus ta kere cu, apli- 
cando e medidanan corecto, 
ta posible pa detene e virus. 
“Pero no tin choice, mester 
actua av^or.” 


Venezuela: Compania maritimo ta stop di carga crudo pa Rosneft 


(LaPatilla/Bloomberg) 
- E compania maritimo 
Mercantile & Maritime a 
anuncia ayera cu nan lo 
pone un fin na transporte 
di crudo Venezolano pa 
Rosneft, despues cu Esta- 
donan Uni a impone san- 
cion riba e subsidiario di 
comercio di e compania 
Ruso na Suisa. 

Na februari Washington a 
impone sancion riba Rosneft 
Trading (RTSA), un filial di 
Rosneft cu sede na Ginebra, 
acusando e empresa di brinda 
un salbabida fmanciero na 
gobierno di Nicolas Maduro. 
Durante ultimo aña Rosneft a 



surgi como un receptor clave 
di petroleo Venezolano. Nan 


ta bisa cu nan ta usa e crudo 
pa recupera biyones di dollar 


cu Rosneft Trading a fia gobi- 
erno Venezolano. 

Rosneft a declara cu e opera- 
cionnan no ta viola ningun di 
e sancionnan y a acusa Wash- 
ington di tin doble standard 
ya cu ta permiti e gigante 
petrolero Mericano Chevron 
continua cu su operacionnan. 
Mercantile & Maritime, cu 
sede na Singapore y un flota 
di nuebe barco petrolero, ta- 
bata un di e firmanan mas 
grandi di transporte cu Ros- 
neft Trading a contrata du- 
rante ultimo aña, unda e 
compania Ruso a saca de- 
cenas di miyones di bari di 
petroleo di Venezuela, segun 


informacion di Reuters. 
Rosneft ta bende e crudo 
principalmente na e restante 
clientenan na India y China. 
Den un comunicado di pren- 
sa Mercantile & Maritime 
Group a laga sa di ta opera 
den total cumplimento cu tur 
ley di comercio internacional 
y regulacion maritimo. 

Un fuente di e compania a 
bisa cu e empresa tabata ter- 
minando tur operacion cu 
Rosneft Trading, cumpliendo 
cu e sancionnan di Merca. 
Washington a duna e empre- 
sanan 90 dia pa nan likida e 
transaccionnan cu Rosneft 
Trading. 

Mercancia di Venezuela tira na dump 



WILLEMSTAD (thedaily- 
herald) - Diesdos contain- 
er conteniendo articulo di 
ayudo di emergencia des- 
tina pa Venezuela a wordo 
tira na dump di Corsou 
despues di warda riba e 
isla pa mas di 1 aña. 

E productonan di un total 
di 250 tonelada a wordo re- 
colecta di donacionnan haci 
pa Merca, riba e isla mescos 
cu na Bonaire, Aruba y Hu- 
landa. E grupo di interes di 
e residentenan local Vene- 
zolanonan Venex mester 
a manda nan pa su patria 
problematico pero e regimen 
di Maduro na Caracas no a 


permiti esaki. 

E containernan a permanece 
na e bodega gerente di e Free 
Zone cu ta gerente Curinde 
na Nieuwe Haven tur e tem- 
po aki. E inspeccion a mustra 
cu e mayoria di e produc- 
tonan a caduca, ya nan no ta 
uzable mas y a cuminsa atrae 
bichinan. 

A contact Venex pa asina 
busca un solucion pa e con- 
tainernan, pero nan no a haya 
reaccion, pa lo cual ta trata e 
empresa estatal a asumi su 
responsabilidad y a elimina e 
containernan. 


Dos residente di Sint Maarten a test negativo pa Coronavirus 


MARIGOT (thedailyher- 
ald) - E dos casonan di e 
sospechosonan di un par di 
residente na Sint Maarten 
cu a regresa di vakantie 
na LOise, France, a wordo 
examina diadomingo. E 
resultadonan cu nan haya 
bek diadomingo anochi 
ta negativo, esaki ta locu- 
al autoridad regional di 
salud ARS a bisa den un 
comunicado. 

Pa e momento tin 1 caso na 
St Barth y dos persona a test 
positivo y nan ta hospitalisa 
na Sint Maarten. 



Polis a tira pasiient cu a huy di ciinica psikiatrico 



ROTTERDAM (Dutch- 
News) - A incia un in- 
vestigacion despues cu 
dos pashent psikiatrico a 
scapa di un clinica segura 
durante fin di siman, uni 


di nan a wordo asesina pa 
tiro di polis. E dos homber 
a obliga un miembro di 
personal pa laga nan sali 
di e clinica di Kijvelanden 
na Poortugaal, cerca do 


Rotterdam Domingo at- 
ardi y a tuma un taxi. 

Polis a persigui riba e ca- 
minda A15 y a para e auto 
cerca di Kesteren, na unda 


cu nan a habri tiro ora cu 
ambos homber a intenta di 
huy traves di un sitio indus- 
trial. E miembro di personal 
a wordo tuma como rehen cu 
un cuchiu pa un di e pashent- 


nan, cu a ordena su persona 
pa habri e camber di su com- 
plice y despues a laga nan sali 
di e porta principal. 

Un vocero di e clinica a bisa 
cu e miembro di personal 
a ricibi heridanan leve di e 
cuchiu na su nek. ‘ E ta hopi 
conmociona. Esaki ta un 
shock grandi pa e otro perso- 
nanan na e clinica tambe”, e 
vocero a bisa. E pashent cu a 
sobrevivi y e taxista a wordo 
aresta y actualmente ta den 
custodia. 

E departamento di inves- 
tigacion independiente Ri- 
jksrecherche a cuminsa un 
investigacion, esaki ta proce- 
duranan standard ora cu polis 
dispara su arma di servicio. E 
investigacion tambe ta centra 
den con e pashentnan a logra 
haya un cuchiu na e clinica. 
E dos homber a wordo separa 
pa motibo cu ambos a wordo 
evalua como un riesgo halto 
pa scapa. 



















R NPi« 


REINOI^F. 


DIAMARS 3 MAART 2020 






Cft a destrui soño di 30 
miyon na prestamo pa 
Corsou 


cionnan palabra. E miniter 
Raymond Knops a duna lus 
berde pa exigi cu e solicitud 
pasa pa evaluacion habitual 
di Corsou y e hunta di Su- 
pervision Financiero di Sint 
Maarten. 


WILLEMSTAD (cura- 
caochronicle) - Korsow 
no por presta placa di 
Hulanda. Esaki ta locual 
e hunta di Supervision 
Financiero Cft a informa 
den un respuesta den e di 
cuater rapport di imple- 
mentacion 2019. 

Esaki ta mustra deficit ines- 
pera den e servicio regular di 
aproximadamente 20 miyon 
florin, cu no ta cumpli cu e 
instruccionnan flnanciero y 
e articulo 5 di e ley di Super- 
vision Financiero. Pa e mo- 
tibo aki e comite no a duna 
un conseho positivo tocante 
e solicitud di e prestamo di 
31.5 miyon florin, cu Cor- 
sou a solicita memey di luna 
di december. 

Hulanda kier permiti cu 
Corsou pidi e prestamo den 
contexto di e Acuerdo di 
Crecemento tambe esaki lo 
wordo afecta cu e conseho 
aki. Pero Corsou ainda no a 
solicita formalmente pa esa- 
ki. 

E minister di Interior y Rel- 
acionnan di Reino ta den 
problema cu e conseho di 
Cft. E sa cu e gobierno di 
Rutte lo gusta pa presta e 
placa na Corsou pa asina nan 
por realisa inversionnan rela- 
ciona cu e Acuerdo di Crece- 
mento. 

E comite di Progreso tocante 
e Acuerdo di crecemento a 
informa Den Haag cu Cor- 
sou ta cumpli cu e condi- 


NISSAN InTELLIGENT MoBILITY 

ALL-NEW NISSAN VERSA 

THE COMPLICATED IS SIMPLIFIED 


STARTINC AT 

AIICLASIFICADO 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICENA D1 BON DIA 
ARUBA WESTSTRAAT#22 FOR D1 9:00AM-4:OOPM 


Email nos na 

claKKifio(l©cspnv.coni 


TAHUUR 

Camber + baño na 
Piedra Plat (Seroe Pita) 

Tel. 594 9694 


SERVICIO PUBLICO 

Señora ta ofrece servicio pa 
cuida mucha of hende grandi- 

Tel: 593 1777 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

Studio appartment semimuebla 
en Playa (max 2 persona): 
living cu cushina y un camber 
cu baño. Afl.700 

Tel 662 3892 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Caha di Orgel. 

Tin 3 cylinder NOBO. 
Pa mas informacion yama 

Tel. 593 0203 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 

Tel. 566 5026 


SERVICIO 

Unified One Events 
Photos , films, wedding 

Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Studio/ appartment semimuebla 
en Playa (max 2 persona): living 
cu cocina y un camber cu baño. 
Afl.700 
Tel. 662 3892 


FOR SALE 

sructura pa traha casdi trailer 
mas grandi cu 40 pia. Fls.5 mil 

Tel. 569 4343 


TABENDE 

Tubo pa colga paña un set (2x) 
pa Fls.200 

Tel: 569 7787 


SERVICIO PUBLICO 

Buscando auto pa huur y na 
bon prijs? yama nos 

Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TA BENDE 

Un Cas Moderno: 3 Camber 
2 banjo na Boroncana. 
Awg. 475.000.00. 

Tel: 565 0831 


TA HUUR 

En Seroe Blanco Apto para 
1 persona (mujer) amoblado 
Fls.600 incluye wifi-TV Cable 
Preferiblemente comunicarse 
por Whatsapp 
Tel.562 3006 


TAHUUR 

apartment na Madiki Kavel 
Whatsapp 

Tel. 746 2395 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Para todo lo que se refiere a 
tapiceria de muebles, autos, 
botes. Reparamos bambu, 
cabana. Todo lo relacionado 
con carpinteria 
Tel. 569 7539/746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 PCh. 

Tel. 561 8520 


TAHUUR 

1 studio camber muebla inclui 
awa, gas, cable. Pa 1 persona, 
hende serio so. 

Na highway 

Tel. 741 8637 


TAHUUR 

Pa famia maximum 
4 persona. 

Yama pa informacion 

Tel.568 4209 


TABENDE 

BBQ Grill tipo cilinder 
“criyoyo” duradero 
PrijsAfl.250 

Tel. 569 7787 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

Sra. ta dispuesto pa haci trabou 
den cuido di mucha y anciano y 
tambe limpieza di cas of oficina 

Tel. 568 1152 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


SERVICIO PUBLICO 

Albañil, ceramica, porcelanato, 
plomeria, pintura, cielo razo, 
puertas de madera, puntos 
electricos, soldadura, Bloques, 
Frizos, pisos. Yama ya 
Tel. 740 1242 / 740 4003 


TA BUSCA 

pa cumpra 1 tereno Eigendom 
di ongerveer 400 m2 pa 500 
m2 den vecindario di Madiki, 
Socotoro, Meinveld, Ponton, 
Companachi of otro bario 
Tel.593 0769/593 3514 
TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 

Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


FOR SALE 

Gorgeous two story house in 
Paradera, 3 bedrooms/ 

3 bathrooms with pool for 
$470,000 

Tel.593 6318 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA Dl BOI 



Yena aki bao e siguiente infornrvacion 


Tolofnn ^ Cobranza na Cas. 

J □ Cobranza na Trabao. 

NnmhPr rnmnlptr)* PaQa via Banco (Standing0rder)ArubaBdnkno:33266.8 

^ . □ Paga Aruba Bank ABO ONLINE . 

Adresdi entrega: . □ PagaCMBONLiNE. 

A _i: □ Personal na oficina di Bon Dia Aruba. 

□ Tira den Cura. 

PaqoAdelanta: □sLuna nóLuna Dlaña 


Yama na telefon: 582-7800 of manda un email na accountingr^bondia.com 

www.bondid.com 

ORANJESTAD - Reci- 
entemente nos tambe a 
presencia e anochi bunita 
di presentacion di buki 
dedica na Nos Mama di 
Cultura Bernadina Grow- 
ell-Kock den felis memo- 
ria. Solamente nos no por 
a keda henter e anochi, 
pues nos a gosa solamente 
di parti di nan bunita pro- 
grama cu a cuminsa ya 5 
pa 7 di anochi, nos a keda 
te 8or di anochi. Tawata 
un dushi comienso cu e 
grupo folklore Sodo y Cu- 
ero, na momentonan cu 
e invitadonan tawata ye- 
gando. 

Mientras cu e sala grandi di 
Cas di Cultura tawata yena 
mas y mas di hende, nos a 
gosa di un bunita repertorio 
di Sodo y Cuero. Impactante- 
mente nan a duna nan presen- 
tacion cu curason. Entre otro 
tawata tin un sketch “Ken 
ta Dina” door di Shi Prekke 
Lilian Koolman-Besselink y 
un grupo di muchanan hopi 
talentoso. Y asina e programa 
a continua, pero nos tawatin 
un otro cita y mester a lanta 
bay. Nos a bay despues di a 
scucha e bunita palabranan 
di Mervin Wyatt-Ras, e presi- 
dente di e Fundacion Berna- 
dina Growell-Kock, cu a mira 
luz na aña 2015. Un bunita 
splicacion di e buki y mas a 
wordo comparti di curason. 
Nos tambe ta spera di tin e 
buki aki pronto den nos col- 
eccion di buki. 

Nos anochi a continua cu 
Poetry Night, Nochi di Poe- 
sia, na un luga den centro di 


Ruthy Vrieswijk-Bergen: 

‘Bon dia yen di alegria’ 


Oranjestad, un luga banda di 
Misa Catedral San Francisco 
nan ey y ora nos a yega, no 
tawatin luga di sinta mas. E 
luga tawata tjok tjok vol di 
hende, hende cu a bin bebe 
y of come algo, pero tambe 
hopi Poeta y Escritor presen- 
te pa duna nan presentacion 
. E tema “Of love and lust” 
tawatin hende un tiki nervi- 
oso. Mas cu claro cu ningun 
hende ta bay papia di nan lust, 
pero solamente di nan love. 
No cu e ta un tema taboe, 
pero hopi a bin cu poemanan 
cu nan a skirbi sea algun tem- 
po atras of special pa e anochi 
aki. Un di e poemanan cu a 
impacta Lady Ruth, tawata e 
poema di meneer Mohamed 
cu a describi y compara love 
y lust poeticamente den su 
propio palabranan bunita. 
Lady Ruth a gosa e presenta- 
cion di e Poeta escritor Olga 
Buckley cu a habri e anochi 
den nos dushi idioma Papia- 
mento. 

E1 a recita tres bunita poema, 
tur na Papiamento. Esaki a in- 
spira nos mas tambe , ora nos 
beurt a yega, pa nos tambe re- 
cita na Papiamento. Tin biaha 
Lady Ruth ta recita na Ingles 
of Hulandes tambe. Mayo- 
ria bes por scucha poemanan 


den e 4 idiomanan durante 
e anochinan di Poesia. Pa- 
piamento, Ingles, Spanjo y 
Hulandes. E anochi aki, un 
di e hobennan talentoso a 
canta un bunita cancion cu 
musica riba un pista, mien- 
tras cu e artista cantante Pearl 
Dumfries tambe a duna un 
bunita presentacion acapella 
e biaha aki y no acompaña 
pa su guitara. Aki tampoco 
no por a keda te mucho laat, 
pasobra e cansancio di dia 
a cuminsa drenta e curpa y 
nos mes tawata chauffeur pa 
stuur bay bek cas. Un pabien 
na Leo cu a funciona como 
tremendo MC atrobe, carga e 
anochi den su man y curason. 
Tawatin varios Poeta nobo cu 
a duna nan presentacion di 
curason sin miedo di expresa 
nan situacion den nan bida . 
Un aplauso pa boso tur ! Ora 
bo expresa di bo situacion sea 
di dolor of preocupacion bo 
peso riba bo lomba ta bira 
menos. Otronan tambe sa 
pasa den situacionnan similar. 
Ta cosnan di nos sernan hu- 
mano y nunca bo ta bo so den 


nan, si bo habri bo curason pa 
coleganan Poeta cu ta gusta 
skirbi di tur sorto di tema. 
Pabien na Basha Foundation 
y e organisadonan di e Prome 
Anochi di Poesia di 2020 , un 
di e 4 nan en total, segun nos 
a comprende, pasobra ta un 
luna si un luna no, un luna 
si, un luna no. Shonnan keda 
pendiente pues pa e siguiente 
Poetry Night . Sigui skirbi, 
sigui sigui sigui skirbi IDanki 


pa lesa nos relato e siman aki, 
siman pasa tawata hopi ocupa 
cu no a haya chens di sinta 
type .( Dia cu boso no ta haya 
nos falta mas, nos lo stop di 
skirbi relato.) Pa nos tur un 
bon y feliz siman colma di 
salud y alegria. Ban trankilo 
den e temporada di cuaresma 
aki ok ? Pordona bo mes, por- 
dona un otro y corda duna 
Dios danki pa tur cos. Love 
you too !!! 

Homber a pleita formal cu 
dama den cas 


KAMAY - Diadomingo pa mas o menos 2:50 marduga 
na un cas na Kamay tabata tin un pelea formal den un 
cas, caminda cu hasta habitantenan a lanta ta scucha e 
gritonan cu ta sali for di e cas y a bati alarma na auto- 
ridad. 

Patruya a presenta na e sitio y a topa cu e parehanan den un 
pelea y aki a intermedia, Polis a detene e homber y hib’e war- 
da pa cos trankilisa debi cu e tabata agredi e señora den e cas. 



Dama turista na grito debi cu nan a 
menas’e cu morto 



NOORD - Diadomingo 
anochi un dama turista 
tabata grita pidiendo 
ayudo den un aparta- 
mento, esaki tabata 
debi cu un persona lo a 
menas’e cu morto. 

Patruyanan di Noord a 
acudi na e sitio y ta topa 
cu e señora turista na yo- 
ramento, segun su version 
nan lo a menas’e cu morto. 
Habitantenan cu a scucha 
e desordo tambe a sali pafo 
y a menciona cu di berdad 
nan tabata scucha grito ta 
sali for di e cas y no sa kico 
tabata andando. Polis a pa- 
pia cu e señora pa saca afo 
mas informacion y a splik’e 
e camindanan pa cana. 



Chauffeur bou influencia coriendo iresponsabel 




ORANJESTAD - Riba 
Green Corridor diado- 
mingo anochi un persona 
tabata sigui un pickup 
coriendo for di Playa pa 
San Nicolas riba Green 
Corridor. 

Yegando rotonde Pos Chiki- 
to polis a logra para e vehicu- 
lo, a baha un hende homber 
y e tabata mustra cu e tabata 
bou influencia di alcohol. A 
pone supla y esaki a surpasa e 
limite stipula y polis a detene 
pa core auto bou influencia 
di alcohol. 

Acogida grandi pa Hospital 
su sesion di informacion di 
Coronavirus 



ORANJESTAD - Di- 
aluna anochi Dr. Hora- 
cio E.Oduber Hospital 
conhuntamente cu LAB- 
HOH, a organisa un sesion 
di informacion tocante e 
ultimo desaroyonan pa cu 
Coronavirus, den un sala 
yen di Cas di Cultura 

E seccion aki ta pa tur duna- 
do di cuido ta riba mesun liña 
di informacion aki tocante 
Coronavirus a ser dirigi pa 
Andert Rosingh, arts- micro- 
bioloog di LABHOH Aruba 
y Corsou conhuntamente cu 
Marije Hofstra, arts- micro- 
bioloog di UMC Utrecht. 
Na fmal tabatin oportunidad 
pa haci pregunta na un panel 
cu tabata consisti di diferente 
experto. Algun di e temanan 
cu a bin pa dilanti ta e situa- 
cion actual, con e virus aki ta 
ser transmiti, e gruponan di 
riesgo y alabes casonan “evi- 
dence - based”. 

Dunado nan di cuido di 
Hospital, LABHOH, spe- 
cialistanan, dokternan di cas, 
Imsan, Respaldo, Wit -Gele 
Kruis, DVG, SVB y mucho 
mas a asisti e anochi infor- 
mativo aki. 

Un di e preguntanan cu sigur 
a ser haci ta si enberdad na 
Aruba nos ta core riesgo pa 
haya e Coronavirus, cual 
Hofstra a duna di conoce 


cu ta importante pa bay tras 
di informacion “evidence- 
based” y no tras di rumor- 
nan, ni emocion y tampoco 
miedo. 

Na fmal de presentacion a 
duna di conoce tambe cu 
no tin motibo pa crea ansie- 
dad na Aruba, mas bien ta 
importante pa sigui di cerca 
cuidadosamente e desaroyo- 
nan mundialmente cu dia- 
riamente ta cambia. Tambe 
ta importante pa duna infor- 
macion corecto, tuma me- 
dida nan di prevencion y lo 
mas importante ta pa tin un 
protocol claro pa tur esunnan 
envolvi den e cuido. 

Dr. Horacio E. Oduber Hos- 
pital tin nan protocol cla y ac- 
tualisa en caso cu un of mas 
pashent presenta y mester 
wordo admiti cu sintoma nan 
di Coronavirus. 

E personal di Hospital ya 
caba tin experiencia y ta ca- 
pacita pa trata pashent nan cu 
malesa contagioso. Sinem- 
bargo e personal di Hospital 
a haya training pa e protocol 
nobo y ta cla pa aplica esaki 
pa asina proteha nan mes y 
demas pashent nan cu lo por 
wordo admiti pa Corona- 
virus. Hospital di Aruba tin 
un plan pa actua en caso cu 
e Coronavirus presenta pa 
asina contene esaki di biaha y 
evita transmision. 

Miembronan di AHATA a haya un 
presentacion amplio riba coronavirus 


ORANJESTAD - Di- 
aluna atardi, Minister di 
Salubridad Publico Sr. 
Dangui Oduber tabata 
presente na La Cabana 
Resort caminda a reuni 
cu AHATA. Esaki a bay 
den cuadro di conscien- 
tisacion, transparencia y 
pa brinda e informacion 
na sector turistico. Aki 
e team di profesional di 
Departamento di Salud 
cu ta conseha Ministerio 
di Salubridad Publico 
con pa atende cu corona- 
virus a duna un presen- 
tacion na e miembronan 
di AHATA den un esfera 
hopi ameno. 

Segun un comunicado di 
prensa, durante e intercam- 
bio ameno aki e represent- 
antenan di Departamento 
di Salud Publico a duna un 
presentacion di kico e vi- 
rus ta, kico ta e consecuen- 
cianan di e virus y con por 
preveni di wordo contagia 
cu e virus. A pone hopi en- 
foke riba e parti preventivo, 
tambe a pone hopi atencion 
riba e perspectiva y con se- 
rio e virus ta. E manera mas 
efectivo pa preveni corona- 
virus ta door di laba man 
frecuentemente cu habon 


of haci uzo di un hand sani- 
tizer. 

Ora a haci un compara- 
cion di coronavirus cu otro 
malesanan respiratorio cu 
tabata tin den pasado, mane- 
ra sarampi, SARS, influenza 
HlNl y MERS. Di tur e 
malesa contagioso aki esun 
cu tin e cifra di mortalidad 
mas abou ta coronavirus. 
Otro cos di remarca ta cu e 
coronavirus ta muri entre 2 
y 5 dia den temperaturanan 
riba di 25 grado Celsius, 
cual ta e caso den e clima 
tropical na Aruba. Na otro 
pais na mundo caminda e 
temperatura ta mas frieu e 
virus por keda bibo pa 2 si- 
man of mas. Na momento 
di tende e hechonan aki den 
e presentacion, esaki sigur a 
trece un sentido di alivio na 
e miembronan di AHATA. 
A demostra tambe riba e 
cifranan di mortalidad den 
diferente categoria. Aki a 
keda demostra cu cifra cu 
14 porciento di personanan 
riba edad di 80 aña cu haya 
e coronavirus ta resulta fatal. 
Di otro banda personanan 
entre e edad di 1 aña te cu 50 
aña e porcentahe ta practica- 
mente cero. Actualmente 
tin alrededor di 86 mil per- 
sona afecta rond mundo di 


cual 3 mil a fayece y 36 mil a 
recupera di e virus. Si pone 
e cifranan aki den un avera- 
he y perspectiva por conclui 
cu coronavirus su cifra di 
mortalidad ta alrededor di 
2.5 porciento. 

E preocupacionnan cu Ho- 
tel tabata tin ta cu si e test- 
nan pa cu coronavirus por 
wordo haci aki na Aruba 
mes a mustra nan cu esaki 
por wordo haci na Labora- 
torio di HOH mes y den 
menos cu 24 ora esaki ta bira 
conoci. 

Otro preocupacion tabata e 
screening nan na aeropuerto 
y na waf, aki Departamento 
di Salud Publico a informa 
e miembronan di AHATA 
di e proceduranan cu tin 
pa por cumpli cu e proto- 
colnan internacional cu tin. 
Nan a puntra tambe kico ta 
e medidanan di prevencion 
y precaucion cu nan mester 
tuma. Gobierno di su banda 
lo comparti tur e informa- 
cionnan pa asina nan infor- 
ma tur nan trahadonan kico 
a wordo presenta pa DVG. 
Esaki tabata e palabracion 
cu wordo haci, tambe nan lo 
keda den contacto estrecho 
cu ATA pa asina ATA por 
trece nan preocupacion di- 
lanti den e crisis team. 


INTERUPCION 

/^DI CORIENTE 


En conexion cu trabaonan necesario, coriente lo wordo interumpi den 
vecindario di: 


* Calabas un parti 

* Kudawecha un parti 

* Noord un parti 

* Alto Vista un parti 


* Sabana Liber un parti 

* Seroe Jancbi un parti 

* Sabana Villas 


Diahuebs 5 di maart, 2020 

FOR Dl 8:00 a.m. PA 4:00 p.m. 


r 




Elmar ta pidi disculpa pa e inconveniencia cu e interupcion aki por causa. 


Danki pa e comprension 


5S7100 i customerservIce@eimar.aw 

Merca ta adverti su ciudadanonan pa no biaha na region Italiano 



MILAN (AP) - Un conseho nobo 
di gobierno Mericano ayera a urgi 
Mericanonan pa no biaha na e 
dos region Italiano mas afecta pa 
coronavirus, aumentando e nivel 
di advertencia pa Lombardy y 
Veneto na e nivel mas halto. 


E conseho a cita cuarentena na 10 
pueblo di Lombardy, y un na Veneto, 
cu un poblacion combina di SOmil 
persona, como tambe ‘e nivel di trans- 
mision di e virus den comunidad’. 

Esaki ta yega despues di un adverten- 


cia anterior diabierna pa evita tur bi- 
ahe no esencial na henter Italia, unda 
mas di 1,100 caso a ser confirma te cu 
diasabra, como tambe 29 morto. Ofi- 
cialnan di turismo a cita e advertencia 
anterior cubriendo henter Italia como 
un calamidad potencial na e industria, 
cu ta representa 13% di GDP den un 
pais famoso pa su museo, sitio arke- 
ologico, ciudad artistico y bunitesa 
natural. 

Mas di 5.6 miyon Mericano ta bishita 
Italia cada dia, representando 9% di 
turista stranhero, y e di dos grupo 
mas grandi tras di Aleman, segun es- 
tadisticonan mas recien. Lombardy 
cu ta inclui capital fmanciero Italiano, 
Milan, ta conta pa tiki mas di mita di 
e casonan, mientras Veneto y Emil- 
ia-Romagna tin 18% y 20% respec- 
tivamente. Tur tres region a cera scol 
temporalmente. 

Na Veneto y Lombardy ceramento 
tambe ta conta ma museo, teatro, cin- 
ema y mayoria di oficina publico, lag- 


ando bashi centronan urbano manera 
Milan, unda cantidad di compania 
a permiti trahadonan pa traha for di 
cas. Tambe ayera, iglesia di comu- 
nidad Frances na Troma, St. Louis 
di Frances, a cera su porta na publico 
despues cu un pastoor a ser infecta pa 
un virus nobo. E iglesia den e centro 
historico di Roma ta famoso pa tres 
pintura di master Baroco, Caravag- 
gio, haciendo esaki un destino popu- 
lar pa turista y creyente. 

Agencia noticiero Religious Informa- 
tion Service a reporta cu e iglesia a 
cera despues cu un pastoor di 43 aña 
kende a bolbe na Paris tabata hospi- 
talisa despues di ser infecta pa coro- 
navirus. 

E servicio a inclui un declaracion di 
arsobispo di Paris, Michel Aupetit, 
kende a bisa cu e pastoor, kende ta- 
bata biba na Roma, a bolbe Paris den 
auto e luna aki, y a test positivo pa e 
virus diabierna. Aupetit a bisa cu e 
pastoor ta den bon condicion. 


Ex- security ta libera decena di rehen na centro comercial 


MANILA (AP) - Reci- 
entemente un guardia di 
siguridad kende a perde 
su trabou, a laga liber su 
rehen y a sali di un centro 
comercial na e capital di 
Filipina, dunando un fin 
na e crisis di rehen di un 
dia den e districto comer- 
cial afiuente cerca di sede 
militar y policial. 

Un ex-guardia di compleho 
comercial, identifica pa polis 
como Archie Paray a bando- 
na e V-mall den suburbio di 
San Juan, area metropolitano 
di Manila, cu su rehennan, 
ken a keda sigur cu polis. 


A permiti e sospechoso pa 
papia dilanti reportero y au- 
toridadnan pa varios minuut 
pa describi su kehonan con- 
tra su superiornan, kende el 
a acusa di corupcion y abuso, 
prome cu polis a acerca y 
deten’e. 

“Mi ta agradecido cu tur cos 
a caba pacificamente”, segun 
alcalde di ciudad di San Juan, 
Francis Zamora, kende a ne- 
gocia cu e secuestrador pa 
entrega su arma y a garantisa 
su siguridad prome cu e cri- 
sis caba. 

Entre 60 pa 70 persona tabata 
rehen di Paray el a bisa. 

Zamora a bisa cu sospechoso 



tabata tin un arma y posibel 
granada. El a tira un persona 
na V-mall prome cu a core 
bay na e di dos piso y tuma 
rehen na un oficina di ad- 
ministracion. E victima ta 
den condicion ta stabiel na 
un hospital cercano. 

Zamora a bisa cu e sospecho- 


so tabata un guardia di sigu- 
ridad ken a sinti su mes malo 
pa motibo di perde su tra- 
bou. E1 a agrega cu e homber 
a purba pero no a convence 
su colega su coleganan di se- 
curity pajoin e. 

Aparentemente el a perde 
trabou despues di abandono 
di trabou den simannan re- 
cien sin notifica gerencia. E 
sospechoso a usa su celular 
pa laga un mensahe pa guar- 
dia y medio di comunica- 
cion. E1 a expresa su rabia pa 
cambio di ora di trabou y a 
acusa su superior di corup- 
cion, bisando: “Mi ta pidi 
pordon y pa e motibo aki mi 


ta renuncia na mi trabou pa e 
crisis aki yega su fm”, segun 
Oscar Hernandez, kende ta 
un oficial di siguridad. 
Anteriormente den e dia, 
mas di un decena di coman- 
do SWAT a drenta e mall, cu 
rifle cla. Otro agente di polis 
a keda cerca, wardando cu 
ambulance. 

E compleho comercial, pop- 
ular pa su restaurant, tienda, 
bar y un bazar, ta cerca di un 
luga residencial di luho, un 
club di golf cu sede militar y 
policial na metropoli di Ma- 
nila di mas di 12 miyon per- 
sona, unda cu ley y orden pa 
largo ‘ta un preocupacion’. 


Virus ta mata miembro di conseho di lider supremo 



IRAN (AP) - Un miem- 
bro di un conseho cu ta 
coseha lider supremo di 
Iran a muri despues di 
bira malo cu coronavirus, 
segun a informa radio es- 
tatal, birando e prome ofi- 
cial di rango halto pa bira 
malo y fayece pa e malesa 
afectando tanto ciudada- 
no como lider di e Repub- 
lica Islamico. 

E morto di e miembro di 
Conseho di Expdiencia, Mo- 
hammad Mirmohammadi, di 
71 aña di edad, a produci ora 
cu Iran a anuncia cu e virus a 
mata 66 persona entre 1.501 
caso confirma na e pais. 

Den dos dia e cantidad di caso 
confirma a duplica, mustran- 
do e crisis aumentando pa e 


brote mientras Iran a bisa cu 
ta preparando pa mobilisa 
300.000 soldad y boluntario 
pa confronta e virus. 

Iran tin e mayor cantidad di 
morto despues di China, e 
epicentro di e virus cu ta cau- 
sa e malesa yama COVID-19. 
Na henter Medio Oriente, 


tin 1.680 caso di e virus nobo, 
incluyendo Iran. Mayoria di 
caso regional ta vincula cu 
Iran. 

Mirmohammadi a muri den 
hospital nort di Teheran di 
virus, segun radio estatal. An- 
teriormente el a fungi como 
hefe di presidencia bou ex- 


presidente Akbar Hashemi 
Rafsanjani y Ali Khamenei, 
lider supremo di e pais. 
Mama di Mirmohammadi 
tambe a muri pa coronavi- 
rus den ultimo dianan, segun 
medio di Iran. 

E Conseho di Expediencia 
ta asesora lider supremo y 
tambe ta resolve disputa en- 
tre parlamento y Conseho 
di Guardia, vigilante consti- 
tucional di Iran cu tambe ta 
supervisa eleccion na e pais. 

E morto di Mirmohammadi 
ta produci na momento cu 
trahado di rango halto a con- 
trae e virus na Iran. Entre e 
enfermonan ta inclui vice- 
presidente Masoumeh Ebt- 
ekar, miho conoci como ‘ru- 


man Mary’, vocero di habla 
Ingles pa studiantenan kende 
a tuma poder di embahada 
Mericano na Tehran na 1979 
y a duna impulso na un cri- 
sis di rehen di 444 dia, segun 
medionan estatal. 

Tambe enfermo ta Iraj Harir- 
chi, cabesante di task force di 
gobierno Irani pa coronavi- 
rus, kende a purba minimali- 
sa e virus prome cu e mes a 
bira malo. 

Vocero di gobierno Irani, Ali 
Rabiei, su mes a dirigi na pe- 
riodista via teleconferencia 
tocante preocupacion pa e vi- 
rus, reconociendo e retonan 
cu ta keda pa e Republica Is- 
lamico. “Nos lo tin dos siman 
dificil nos dilanti”, el a bisa. 

World Wildlife Day dia pa ta consciente di bnnitesa di flora y fauna 


ORANJESTAD - Awe 
dia 3 di maart Nacionnan 
Uni a proclama 3 di maart 
como “World Wildlife 
Day” un dia pa celebra y 
ta consciente di e bunitesa 
y rikesa di flora y fauna 
riba nos planeta. E aña aki 
e fecha ta wordo celebra 
cu e tema “Sustaining all 
life on Earth”. 

Mundo ta hogar di un canti- 
dad grandi di diferente espe- 
cie di flora y fauna. E rikesa 
di biodiversidad aki y e miyo- 
nes di aña a crea e condicion 
perfecto pa e ser humano por 
biba riba e mundo aki. E con- 
exion entre e ser humano y 
naturalesa ta asina fuerte y na 
mes un momento asina fragil. 
E ser humano ta depende di 
naturalesa pa e aire cu nos ta 
respira, e cuminda cu nos ta 
come, e energia cu nos ta usa, 
y e materialnan cu nos mester 
pa diferente proposito. 

Segun Nacionnan Uni ac- 
tividadnan no sostenibel di 
e ser humano, sobre uzo di 
e especienan di flora y fauna 
y recurso natural ta pone den 
peligro e habitat y ecosistema 
y trece un desbalansa na e 
biodiversidad di mundo. Casi 
un kwart di tur especienan 
riba mundo ta actualmente 
den risico di desaparese den 
e proximo decadanan, y cu 



nan desaparicion lo acelera e 
desaparicion di hopi otro es- 
pecie kibrando asina e balans 
perfecto di e ecosistema. 
Fundacion Parke Nacional 
Aruba (FPNA) ta uni su mes 
na observacion di e dia im- 
portante aki. Na Aruba tam- 
be nos tin nos retonan, entre 
otro destruccion di habitat, 
e impacto di ser humano no 


sostenibel, y especia invasivo. 
FPNA ta un organisacion di 
conservacion cu ta maneha 
Parke Nacional Arikok, Si- 
tio Ramsar Spaans Lagoen, y 
Parke Marino Aruba. FPNA 
tin diferente programa di 
conservacion di nos epecien- 
an endemico pa asina aki nos 
por conserva e biodiversidad 
den e areanan di maneho. 


Algun programa nan cu e 
Departamento di Investiga- 
cion y Conservacion ta haci 
ta: Programa di conservacion 
di Shoco, tayer di Mangel, y 
monitoreo di parha. 

E programa di conservacion 
di Shoco ta percura pa analisa 
nan habitat y asisti nan dor 
di crea neishi artificial unda 


nan por wordo realoca of es- 
tablece nan mes pa asina por 
prospera y procrea. E tayer di 
Mangel su meta principal ta 
pa informa muchanan ariba 
e importancia di e mangelnan 
den nos ecosistema mari- 
timo. Por ultimo e programa 
di monitoreo di parha ta un 
programa cu a wordo estab- 
leci recientemente unda nos 
Park Rangers lo ta un parti 
esencial di e programa pa col- 
ecta datos pa deduci e canti- 
dad di especie cu tin na Aruba 
y tambe midi e exito di e ac- 
cionnan di conservacion cu ta 
wordo haci. 

Ta importante pa nos comu- 
nidad ta mas consciente di 
nan impacto riba nos medio 
ambiente, y tambe reconoce 
cu nos existencia ta depende 
di nos naturalesa. Ban hunto 
conserva nos naturalesalFeliz 
WorldWildlifeDay2020. 



Advertorial 

Spaar of camhia punto ora di cumpra piesa pa bo auto 

Yrausquin ta join e famia di Fnn Miles! 



ORANJESTAD - Yrausquin, 
ta un empresa di famia local cu 
mas di 68 aña di existencia, deal- 
er oflcial di marcanan renom- 
bra manera Ford, Lincoln, Mit- 
subishi y Mercedes-Benz. Ade- 
mas, Yrausquin tin su propio 
Body-Shop, Quick Lane® Auto 
Center, Parts y Service Depart- 
ment pa reparacion y servicio di 
bo vehiculo. 


For di awe, Yrausquin ta forma parti 
di e famia di Fun Miles tambe! Tur 
doño di auto cu ta miembro di Fun 
Miles por join e fun na Yrausquin. 
No ta importa cua marca of model 
di auto, si e ta stuurwiel regular of 
na man drechi, tin piesa p’e! 

Tocante Yrausquin Parts: 

Yrausquin su departamento di piesa 
ta ofrece Motorcraft® oils, bateria 


di auto y otro piesanan pa tur marca 
y tur model. Baterianan di Motor- 
craft® tin 100 luna di garantia, e 
miho cu tin na Aruba. 

Ademas di cambia azeta y manten- 
imiento esencial na Yrausquin’s 
Quick Lane®, por haci test di ba- 
teria y cambio, inspeccion di tire y 
break. 

Tambe ta check aircondition, bom- 
bio, sistema di cooling y hopi mas. 
Por bishita Yrausquin su Quick 
Lane® ki ora cu ta, ya cu no tin 
mester di un cita; bo auto ta ricibi 
su service mientras cu bo ta sinta 
warda bebe un copi di koffle, hasta 
riba diasabra! Quick Lane® ta habri 
for 8’or di mainta pa 4’or di atardi 
den siman y for di 9’or di mainta pa 
12’or di merdia riba diasabra. 

Save of cambia Fun Miles! 

Miembronan di Fun Miles por 
spaar of cambia nan Fun Miles ora 
di cumpra piesa; sea na departamen- 
to di piesa mes of na cualkier otro 


departamento, hasta ora bo trece 
bo auto pa service of reparacion na 
e Body-Shop of Quick Lane® y 
cumpra piesa! Yrausquin’s su Parts 
Department y showroom situa na 
L.G. Smith Boulevard 112 ta habri 
for 8’or di mainta pa 6’or di atardi 
den siman y for di 9’or di mainta pa 
Tor di merdia riba diasabra. 

Pa mas informacion por yama 524- 
4444, bishita www.yrausquin.com 
of www.facebook.com/yrausquina- 
ruba 

Tocante Fun Miles 

Miembronan di Fun Miles ta dis- 
fruta continuamente di promocion, 
campañanan atractivo y eventonan 
espectacular. No perde e Tun’ sigui 
nos riba social media of download e 
App gratis di Fun Miles. 

Mas informacion tocante Fun 
Miles? 

Tuma contacto cu servicio na cli- 
ente na number 588 9947, bishita 
funmiles.net 

of facebook.com/funmiles. 

AHATA cu sesion informativo di boletin meteorologico 


ORANJESTAD - Reci- 
entemente Aruba Hotel 
& Tourism Association 
(AHATA) conhuntamente 
cu Bureau Rampenbestri- 
jding Aruba pro-activa- 
mente a organisa un ses- 
ion informativo pa miem- 
bronan di AHATA. Esaki 
ta mirando cu siguridad 
di nos bishitantenan y nos 
ciudadanonan ta un prio- 
ridad halto pa nos tur. 

E topico tabata di e sesion ta- 
bata: con pa interpreta Aruba 
su alertanan di tempo y kico 
ta e accionnan cu mester 
tuma. 

E ta sumamente importante 
pa compronde boletin y aler- 
tanan ora Departamento di 
Meteo emiti esaki y pa tin un 
procedura pa alerta person- 



anan cu ta disfruta di lama. 
Rino Hermans, director di 
Crisis ManagementAruba, a 
guia e sesion unda miembro- 
nan di AHATA cu ta hospeda 
bishitante of ta ofrece activi- 


dad riba lama na ricibi infor- 
macion di kico ta e pasonan 
cu mester tuma ora ricibie 
alerta y asina mitiga cualkier 
riesgo. 

Ademas AHATA den dialogo 


cu Bureau Rampenbestrijd- 
ing a sugeri pa simplifica e 
texto di e alertanan ora nan 
wordo emiti. Di e forma aki 
por sigura interpretacion cor- 
ecto. Tur esaki cu meta pa 


yuda sigura e bienestar di nos 
bishitantenan. 

AHATA ta gradici, e team di 
Bureau Rampenbestrijding 
Aruba pa e sesion informa- 
tivo. 



Minister Maduro a felicita Fundacion Bernadina Growell 




ORANJESTAD - Recientemente Minister di Cultura 
a presencia lansamento di e buki ‘Mama di nos 
Cultura Bernadina Growell-Kock’ durante cual e 
mandatario a hiba un discurso. 

E dignatario a felicita Fundacion Bernadina Growell y 
famia Growell cu e publicacion aki cu ta un aporte grandi 
na documentacion di historia di nos baluartenan di cultura. 
Minister Xiomara Maduro a ricibi un ehemplar di e buki cu 
ta conta historia di bida di Bernadina Growell (q.e.p.d.) y 
canticanan cu el a skirbi. E mandatario a gradici Fundacion 
Bernadina Growell pa e bunita buki y a felicita e Fundacion 
cu e logro aki. 
























R NPi« 


HENDE|£7. 


DIAMARS 3 MAART 2020 


Bunita exposicion di Love Multiculture Aruba den Cas di Cultura 



ORANJESTAD - Diahuebs ultimo a tuma luga e aper- 
tura di su exposicion ‘Love Multicultural Aruba’ den 
Sala di Exposicion Unoca na Cas di Cultura. Hopi ta 
esunnan cu a presencia e apertura y admira e bunita 
potretnan den blanco y preto den e exposicion aki. 

E exposicion aki ‘Love Multicultural Aruba’ ta su ultimo 
proyecto, 50 potretnan di parehanan multicultural na Aruba, 
caminda el a biba fo’i 2018. 

Departamento di Cultura Aruba bou auspicio di Ministerio 
di Cultura hunto cu Cas di Cultura ta apoya e exposicion di e 
fotografo Hulandes renombra sr. Kees Tabak. 

Un exposicion titula ‘Love Multiculture Aruba’ basa riba 
potretnan preto y blanco cu un refleho di multiculturalismo. 
Un trabou cu a haci durante 2019 na Aruba caminda sr. Kees 
Tabak a saca un serie di 50 potret intrigando retrato dobel pa 
hendenan cu ta stima otro como un solo amor, famia of miho 
amigonan. 



Kees Tabak 

Kees Tabak ta un fotografo di retrato conoci pa su icono 
potretnan preto y blanco di algun di nos Pop Star grandinan 
cu a haci su carera crece cu pasonan grandi. 

Mientras ainda na scol di arte el a cuminsa su carera como 
un fotografo di punk na un tempel di rock Paradiso y ‘The 
Melkweg’ na Amsterdam. Su carera a crece cu pasonan gran- 
di, pasobra el a desaroya su propio estilo, y mesora su potret- 
nan a bay rond mundo, manera su potretnan di Prince, Ma- 
donna den su studio na Amsterdam, ‘Motorhead’, ‘Captain 
Beefheart’, Lou Reed, Brain Lerry pero tambe, ‘The Cramps’ 
Ramones, Elton John, Lrank Zappa, ‘Golden Earring’ y hopi 
otro mas. 

E1 a sigui haci potretnan en bibo, pero gradualmente a cambia 
pa potretnan di studio y un diversidad di musiconan di rock 
artistanan Hulandes y ‘Celebridadnan’. 

Un coleccion di su trabou mas famoso ta documenta den su 
bukinan ‘No More Hero’s’ y ‘Dutch Music’. Kees ta activo 
ainda como fotografo, awendia e ta mas ocupa como un ex- 
celente sacado di potret haciendo mas proyectonan artistico. 
Diabierna 6 di maart lo tin un charla tocante fotografia duna 
pa Kees Tabak cu lo cuminsa pa 7pm den mesun sala na Cas 
di Cultura. Entrada ta gratis y esaki ta pa tur fotografo profe- 
sional, amateur y amantenan di fotografia. 

Departamento di Cultura Aruba bou auspicio di Ministerio 
di Cultura hunto cu Cas di Cultura ta gradici tur esunnan cu 
a participa y ta forma parti di e coleccion di potret den e ex- 
posicion ‘Love Multiculture Aruba 2020’. Na mes momento 
ta felicita sr. Kees Tabak pa su bunita trabou realisa. 

Tambe ta participa y invita henter e pueblo di Aruba, fotogra- 
fonan y tambe amante di fotografia pa bin presencia y admira 
e bunita trabou artistico aki di Kees cu lo keda exponi di dia 
28 di februari te cu 27 di maart venidero. Por bishita esaki du- 
rante siman di 9or am - 4or pm y/of durante cualkier evento 
cu lo ser presenta den Cas di Cultura. 

Alabes ta invita pa e charla di diabierna 6 di maart venidero 
den sala di expo Unoca na Cas di Cultura. 

Djokovic ta derota 
Tsitsipas pa su di 5 titulo 
Dubai Championships 



DUBAI, Emirato Arabe Uni (AP) — Despues di 
save match points pa alcansa e final, rango top No- 
vak Djokovic apenas a haya problema pa derota 
Stefanos Tsitsipas 6-3, 6-4 den weekend y gana e 
Dubai Championships pa di cinco biaha. 

E 17 biaha campeon di Grand Slam a mantene su cum- 
insamento di aña invicto, ganando e ATP Cup inaugural 
cu Serbia, y logrando extende su record di ocho titulo di 
Australian Open. 

E di 79 titulo di carera di Djokovic ta move cinco atras di 
Rafael Nadal, kende tabata hungando den fmal di Mexi- 
can Open na Acapulco contra e Mericano, Taylor Fritz. 
Pero Djokovic casi a perde diabierna ultimo. Gael Mon- 
fils a push’e duro den e semifmal, wardando tres match 
point prome cu a mehora na 17-0 contra e inconsistente 
veterano Frances. 

E biaha aki, Djokovic tabata principalmente den control. 
Maske el a drop su serve un biaha, el a converti tur tres 
break point contra e Griego di 21 aña di edad pa move 3-2 
dilanti den nan encuentro den carera. 

Unicamente e binti biaha campeon di Grand Slam, Rog- 
er Federer ken ta recuperando di un operacion di rudia, a 
derota Djokovic den final na Dubai - na 2015. 

Djokovic tin den su mira un di 18 titulo mayor den 
French Open e aña aki, y su cuminsamento tremendo pa 
2020 ta mark’e como un reto serio na Nadal na Roland 
Garros. “Mi djis ta contento cu mi ta hungando bon, sin- 
tiendo bon”, Djokovic a bisa. “Mi ta purba di no pensa 
riba pronostico.” 

No. 2 Tsitsipas a perde den final aña pasa contra Federer. 
Aki el a perde oportunidad pa un segundo titulo consecu- 
tivo - y di seis den su carera - despues di gana e Open 13 
na Marseille dos weekend atras sin drop un set. 

“Ta decepcionante pa purba asina duro y no haya e re- 
sultado fmal cu bo kier”, Tsitsipas, rango No. 6, a bisa. 
“Sigut, mi lo ta encanta di mira mi mes hisando e trofeo 
ey.” 



Residentenan di Milan prohibi di atende 
semifinal na Juventus 



ROME (AP) — Residentenan di Milan 
no lo ta permiti pa atende e semifinal 
di Cup Italiano entre Juventus y AC Mi- 
lan mañan na stadion Allianz na Turin, 
como parti di precaucionnan anti-virus 
na luga. 

E segundo leg di semifmal lo ta fuera di limite 
pa residentenan di e regionnan di Lombary 
cu ta contene Milan, y Emilia Romagna y 
Veneto, ademas di provincia di Pesaro, Ur- 
bino y Savona - e areanan mas afecta pa virus 
COVID-19. 

Juventus a haci e anuncio ayera, pidiendo fa- 
naticonan pa presenta trempan pa mustra nan 
carchi di identificacion pa por check esaki 
cuidadosamente. 

E prome leg a termina 1-1. 

Ainda no a pone un prohibicion similar na 
luga pa e otro partido semifmal entre Napoli 
y Inter Milan na stadion San Paolo den sur di 
Italia. Un total di 10 partido di Serie A na Ita- 
lia a keda posponi durante e ultimo dos week- 
end pa motibo di e virus. 

Lombardy ta e epicentro di brote na Italia, 
registrando e prome test positivo di e cluster 
nort y awo contando 984 di e 1,694 caso na 
Italia. 

Mientras tanto, medionan di comunicacion 
Aleman a reporta cu un fanatico di futbol lo- 
cal ta sospecha di infecta hende na Salzburg 
cu e virus mientras el a biaha eynan pa e wega 
di Europa League, Salzburg-Eintracht Frank- 
furt siman pasa. No tabata cla si e persona a 
bay e wega, cual a ser posponi pa 24 ora pa 
motibo di mal tempo. 

Ademas, Union Internacional di Biathlon 
a anuncia cu Cup Mundial na Republica 


Checo lo tuma luga sin publico. E caredan- 
an na Nove Mesto, programa pa core for di 
diahuebs te cu diadomingo, lo a atrae lOOmil 
persona. 

Cinco- biaha medayista di oro Olimpico, 
Martin Fourcade a cuestiona pakico a prohibi 
publico sin restriccionnan similar pa atleta- 
nan y nan team, ‘a pesar di e hecho cu nos 
tur tabata na Italia menos di 14 dia pasa’ na e 
campeonato mundial. 

Na Suisa, unda gobierno federal a prohi- 
bi eventonan di mas di mil persona, e liga 
di hockey di ijs a dicidi ayera pa suspende 
wega pa dos siman. Playoffs tabata programa 
pa cum,insa den e dos division top durante 
weekend. E 24 club a acorda na un reunion di 
emergencia pa suspende tur wega te na mo- 
mento cu e orden federal actual caduca, dia 15 
di maart proximo. 

Den tennis, Kunming Open na Anning, Chi- 
na cu tabata programa pa 27 di april te cu 3 
di mei a keda cancela. Ótro evento di torneo 
WTA programa pa despues na april na Xi’an, 
China, ya tabata cancela. 

Federacion internacional di Ski a bisa cu lo 
warda te diabierna prome cu dicidi si e fmal 
di Cup Mundial na Cortina d’Ampezzo - den 
e region mas afecta, Veneto - lo por continua 
of no. 

E Seis Nacion a bisa cu e partidonan pro- 
grama den su dos ronda faltando e luna aki lo 
bay door, incluyendo e partido di Italia contra 
Inglatera na Roma dia 14 di maart proximo. 
Sinembargo, e ekivalente partido femenino y 
U-20 na Italia por ser reloca. 

Bishita di Italia na Irlanda e diasabra aki ta e 
unico partido cu a ser posponi pa motibo di 
e virus. 

Ultimo evento di basebaU 
pa ciasificacion Oiimpico 
posponi pa juni 


TAIPEI, Taiwan (AP) — Ultimo evento di baseball pa 
clasificacion pa Olimpiada di Tokyo a ser posponi for 
di april pa juni, pa motibo di preocupacion tocante e 
brote di virus cu a infecta casi 89mil persona y causa 
mas di 3mil morto, mayoria na China. 

Conferencia Mundial di Baseball y Softball a anuncia ayera 
cu e evento di clasificacion programa pa Taichung y Dou Liu 
na Taiwan dianan 1-5 di april proximo a ser posponi pa di- 
anan 17-21 di juni, pa motibo di ‘salud di hungado, personal 
y espectadornan, como tambe medidanan di siguridad contra 
expansion di coronavirus’. 

Centenares di caso nobo di e virus cu ta causa e malesa CO- 
VTD-19 a ser anuncia den dianan recien pafo di China. Tin 40 
caso y un morto na Taiwan. 

Olimpiada tin apertura programa pa dia 24 di juli, cu compe- 
tencianan di baseball programa pa tuma luga na Fukushima y 
Yokohama for di 29 di juli te cu 8 di augustus. 

E team den segundo y tercer luga for di torneo di clasificacion 
Americas na Arizona dianan 22-26 di maart ultimo lo avansa 
na e torneo di clasificacion fmal na Taiwan, uniendo un cam- 
po cu lo inclui Australia, China, Hulanda y Taiwan. 

Baseball tabata un evento Olimpico for di 1992-08 y a ser res- 
taura pa Tokyo 2020. 


Pinturault ta gana Giant Slalom pa lidera 

Cup Mundial 



HINTERSTODER, Aus- 
tria (AP) — Alexis Pin- 
turault a gana un giant 
slalom den Cup Mundial 
ayera pa su segundo vic- 
toria den dos dia mientras 
e atleta di ski Frances a 
bolbe den cumbre di cla- 
sificacion general. 

Pinturault a agrega 250 punto 


na su total durante e evento 
di tres dia den Alpes Austri- 
aco pa sobrepasa Aleksander 
Aamondt Kilde. E Noruego 
a termina careda ayera na di 
seis luga y awo ta tras di Pin- 
turault pa 26 punto cu seis 
careda faltando riba calender. 
Compañero di team Noruego 
di Kilde, Henrik Kristof- 
fersen ta na di tres luga, 107 


punto tras di Pinturault. 

E bentaha intermedio den 
clasificacion general por ta 
esencial cu e resto di e tem- 
porada di Cup Mundial den 
riesgo pa posibel restriccion 
di biahe relaciona cu expan- 
sion di coronavirus na Eu- 
ropa. 

Cup Mundial masculino tin 
otro paradanan programa na 
Noruega y Slovenia prome 
cu e fmal dianan 16-22 di 
maart proximo na Italia. 
Pinturault a termina na di 
cuatro luga den super-G di- 
asabra y a domina un evento 
Alpino combina e siguiente 
dia. E1 a gana dos giant sla- 
lom riba dianan consecutivo 
tempo cu Cup Mundial a 
bishita e resort Austriaco ul- 
timo biaha cuatro aña atras/ 
Creando un bentaha di 0.90 
seconde riba Philip Zubcic 
den careda di apertura, Pin- 
turault a perde mita di su 
bentaha riba su competido 
Croata mientras el a post ap- 
enas e di 21 tempo mas lihe 
den e careda fmal. 

Zubcic a haya su segundo re- 
sultado riba podium den 10 
dia despues di converti den e 
prome atleta di ski masculino 
di Croacia pa gana un giant 
slalom, na Naeba, Hapon, 
weekend ultimo. 
Kristoffersen a mehora for di 
seis luga despues di careda di 
apertura na di tres luga, 0.72 
tras di Pinturault, y a tuma e 
posicion lider den clasifica- 
cion general di giant slalom, 
seis punto dilanti di su rival 
Frances. 

Zan Kranjec, kende a lidera 
e clasificacion di e disciplina 
bayendo den e careda, tabata 
na di tres luga despues di e 
careda di apertura, pero e 
Slovenio a cay na di 13 luga 
pa su pio resultado den giant 
slalom e temporada aki. 
Contrario na Pinturault, 
Kristoffersen lo keda afo di 
e proximo weekend di velo- 
cidad na Noruega. “Ta miho 
pa tuma tempo y prepara bon 
y haya chens di gana ambos 
careda na Kranjska Gora e 
siguiente siman, na luga di 
keda na di 25 luga na Kvit- 
fjell”, e Noruego a bisa. 

Federacion Ruso ta admiti culpa den caso di documento falso 


MOSCU (AP) — Federacion di 
track and field Ruso ta bisa cu a 
admiti su culpa despues di a ser 
acusa di suministra documenton- 
an falso pa duna un atleta top un 
coartada pa ta ausente durante un 
test di droga. 

Prome cu Olimpiada, e admision por 
yuda resolve un conflicto entre oficial- 
nan di track Ruso y nan contraparte na 
Altetismo Mundial (World Athletics). 
Un schema permitiendo Rusonan top 
pa competi internacionalmente como 
atletanan neutral actualmente ta para, 
lagandonan den limbo. 

Rusia ta suspendi pa World Athletics 
desde 2015 tocante doping amplio, y a 
ricibi menasa di expulsion despues cu 
a acusa e federacion y shete individuo 
tocante e documentonan na november 
ultimo. 

E caso ta relaciona na high jumber 
Danil Lysenko, kende Unidad di In- 
tegridad Atletico a acusa na 2018 di 
repetidamente faya di ta disponibel 
pa test di droga. E federacion, conoci 
como RusAF, supuestamente a yud’e 
entrega documentonan falso apa- 
rentando di ta di un clinica medico. 
Presidente nobo di e federacion, Yevg- 
eny Yurchenko a bisa den un declara- 
cion: “Mi a acepta completamente e 
cargonan” contra e federacion “rela- 
ciona na e actonan di e liderazgo ante- 
rior den caso Lysenko.” 

Yurchenko a bisa cu e federacion ta 
pidi disculpa pa su conducta. “Mi ta 
spera cu, maske ta laat, nos actonan por 
haci posibel pa elimina for di agenda e 
asunto di expulsa RusAF for di World 


Athletics, y lo haci posibel pa cuminsa 
e procedura di restaura RusAF den 
World Athletics como un miembro 
completo, y tambe resumi e proceso di 
otorga status neutral na nos atletanan”, 
el a agrega. 

Rusonan a gana seis medaya como 
atletanan neutral den campeonato 
mundial aña pasa. E status ta rekeri 
atletanan pa pasa aprobacion di nan re- 
cord di test di droga, y por ta crucial pa 
nan por competi na Tokyo2020. 

Ex- presidente di e federacion, Dmi- 
try Shlyakhtin a renuncia na novem- 
ber despues cu e y seis otronan a ricibi 
varios cargo disciplinario di AIU to- 
cante e documentonan. 


Ehecutivo di aviacion estatal, Yurch- 
enko tabata poco conoci den circu- 
lonan deportivo te na momento cu a 
eligi e pa dirigi RusAF diabierna. Tres 
otro candidato a retira den e simannan 
prome cu e voto. Su anuncio ayera a 
yega apenas oranan despues cu Minis- 
terio di Deporte Ruso a retira un sus- 
pension di e federacion. A suspende 
reconocemento oficial estatal na janu- 
ari, como un expresion principalmente 
simbolico di desaprobacion pa su falta 
di resolucion di disputanan largo rela- 
ciona cu test di droga. 

“Mi ta spera cu den futuro cercano por 
haya manera pa sali di e crisis”, Min- 
ister di Deporte, Oleg Marytsin a bisa 
ayera. 

Shanayah Howell a gana dos medaya den 
C1 UCI Supercross 

ORANJESTAD - Recientemente e 
atleta elite di BMX Shanayah Howell 
ta conkista su di dos medaya di Plata 
den e C1 UCI Supercross na Bogota, 

Colombia. 

E atleta elite di BMX, ta finalisa un bes 
mas tras di bi-campeon Olimpico, Mariana 
Pajon di Colombia. Shanayah a acumula 
basta punto pa loke ta su clasificacion pa e 
Weganan Olimpico Tokyo 2020. Shanayah 
Howell hunto cu coach Pedro Estaba ta 
sigui cosecha exito, na unda cu den menos 
cu dos siman Shanayah ta logra subi podi- 
um 3 biaha den Supercross cual ta un logro 
historico pa Aruba su deporte mirando e 
nivel cu su persona ta competiendo. 


Resultado fmal di e HC COPA NACIO- 
NAL DE BMX - Bogota DC Colombia 
unda nos atleta local Shanayah Howell a 
logra dos bez un medaya di Plata. 

Shanayah a suma un total 70 punto pa loke 
ta su clasificacion pa e Weganan Olimpico 
Tokyo 2020. 

Elite Women: 

1. Pajon Mariana COL 90 points 

2. Howell Shanayah ARU 70 

3. Alves Dos Santos Julia BRA 60 

4. Parra Rojas Paola Natalia COL 50 

5. Carrera Chala Karla Belen ECU 40 

6. Restrepo Restrepo Maria Camila COL 
30 

7. Vargas Velasquez Melissa COL 25 

8. Cadavid Idarraga Ana Sofia COL 20 

Gregor Breinburg y De 
Graafshap a titula Keuken 
kampioen 



ORANJESTAD - Gregor 
Breinburg y De Graafshap 
ta titula Keuken kampio- 
en y ta den puesto firma 
pa regresa e Division mas 
halto di Hulanda su fut- 
bol. 


E seleccionado di Aruba 
ta na di dos luga para cu su 
ekipo De Graafschap. Tanto 
e campeon y e di dos luga 
lo subi pa Eredivisie na Hu- 
landa. 


Julianne Dorothal a gana di 
tres luga hunto cu scol 



ORANJESTAD - Recientemente e atleta Julianne 
Dorothal a logra un di tres luga hunto cu scol Cleve- 
land State University. 

Dorothal un specialista den Penthathlon ta competi den e 
NCAA Indoor Track and Field. Mester bisa cu Julianne su 
ruman Iraida tambe tabata t’ey presente na e competencia 

Melvin Tromp di Partido AVP: 

‘Parlamentario T^on ta sigui busca excuus pa no para responsabei’ 



ORANJESTAD - Bus- 
cando tur forma pa laba 
man di loke el a haci, Par- 
lamentario Rocco Tjon 
a purba di usa un caso 
sumario contra di Parla- 
mentario Benny Sevinger, 
pa trata di limpia un parti 
scur di su bida. 

Melvin Tromp di partido 
AVP a reaccion riba decision 
di Corte den Prome Instan- 
cia, cu a dicidi cu no tin mot- 
ibo pa exigi Sevinger rectifica 
declaracionnan cu el a haci 
den direccion di Rocco, rela- 
ciona cu loke tabata bay rond 
ria Tjon pa loke un caso di 
pedofilia. 

Ningun momento Corte a 
dicidi cu Tjon ta inocente 
di cierto acusacionnan cu ta 
bay rond relaciona cu su yiu 
muhe pero solamente a bisa 
cu parlamentario Sevinger no 
a presenta ningun prueba di 
loke el a trece dilanti. 

“Ta impresionante con Tjon 
ta buscando unda cu ta pa 
gara na dje pa tapa algo cu su 
persona ta bon na altura a sos- 
ode y cu a crea situacionnan 
delicado pa esunnan envolvi. 
Na varios ocasion mi per- 
sona a reta Rocco pa bin di- 
lanti y aclaria e caso aki cu a 
sosode cu su persona y cu a 
pone cu el a wordo prohibi di 
tin contacto cu su yiu muhe 


pero nunca el a haci esaki y 
nunca el a desmenti algo cu a 
wordo treci dilanti contra su 
persona. 

Anteriormente prome cu Par- 
lamentario Sevinger a haci su 
declaracionnan den un con- 
ferencia di prensa, varios luna 
anterior mi persona na mas 
cu un ocasion a trece infor- 
macionnan fidedigno dilanti 
sin nunca cu Tjon a acepta e 
reto pa bisa cu e cosnan aki 
no ta cuadra cu berdad. 


Ta asuntonan serio pero 
mientras cu na varios oca- 
sion su persona kier papia na 
varios ocasion riba integridad 
di hende, su persona mes no 
ta cumpli cu esaki dor di bin 
dilanti y admiti loke el a haci 
den e forma corecto. 

Pa colmo Tjon ta bay usa otro 
colega parlamentario, kende 
tambe tin un reputacion du- 
doso y kende a haya su mes 
envolvi cu husticia y a wordo 


retira pa motibo di fraude 
cometi como presidente di 
fundacion Lotto pa Deporte, 
mustrando un biaha mas su 
falta di seriedad pa cu e caso 
serio aki. 

Lo ta bon tambe pa sr Tjon 
confirma si e ta na altura cu 
hasta un carta a wordo dirigi 
na Gobernador di Aruba, ca- 
minda e mucha ta pidi per- 
miso pa e no carga fam di su 
tata mas, ya cu ta informacion 
ricibi di hendenan cu ta hopi 


yega na e caso aki. 

Ta cosnan cu ta dificil pa 
sconde, ta dolornan grandi 
cu el a pone hende pasa aden 
y no ta cosnan cu no por 
simplemente tapa ya cu tin 
hende inocente envolvi den e 
caso aki pero Tjon si ta kere 
cu e por sigui cu su bida nor- 
mal mescos cu nada a pasa. 
No solamente Tjon a faya 
caba cu su propio sanger pero 
e ta bayendo como repre- 
sentante di pueblo cu no ta 
luchando pa pueblo, cu no 
ta para pa interes di pueblo y 
cu mescos cu henter su frac- 
cion, no ta luchando pa sirbi 
interes di pueblo. 

Un set di representantenan 
di pueblo cu ta sirbi interes 
di gobierno riba interes di 
pueblo ya cu ningun ta saca 
un man pa presiona gobierno 
pa yuda pueblo den su nece- 
sidadnan, 

Cantidad di promesa a wor- 
do haci sin cu nan a wordo 
cumpli y pueblo tin un gobi- 
erno su dilanti cu solamente 
tin un solo solucion pa tur 
cos, cual ta medida y mas 
medida y na luga cu Tjon y 
su coleganan lanta para pa 
pueblo, awor ta cla pa bolbe 
sacudi cabes y bisa si y pro 
mas medida contra interes 
di pueblo,” Melvin Tromp di 
AVP a declara. 


Parlamentario Rocco Tjon(MEP): 

‘Gabinete Wever-Croes por cuminsa busca inversionista y operador 

nobo pa refineria’ 


ORANJESTAD - Manera ta con- 
oci e contract cu Gabinete Eman 
a cera cu Citgo tawata uno cu a 
perhudica pais Aruba. Locual 
mas a resalta pa loke ta Citgo y 
Gabinete Eman ta aperturanan 
ficticio cu a costa pais Aruba 
hopi placa, biahenan pa Texas y 
Venezuela pa negocia apertura, 
y entradanan ficticio pa logra 
cera presupuesto di pais Aruba. 
Maniobranan aki pa cera presu- 
puesto a wordo haci por cierto 
dos aña tras di otro. 

Transfer agreement 

Partido Mep nunca a haci un secre- 
to cu nan ta para pa apertura di nos 
refmeria. E impacto cu un refineria 
operacional tin riba nos economia y 
specificamente tambe economia di 
San Nicolas ta enorme. 

Diabierna ultimo Citgo y RDA a 
firma un “transfer agreement” unda 
cu Citgo a transferi e operacion di e 
refineria y terminal pa RDA. 



CITGO 

ARUBA 


Aruba 

Refinery 


Proceso nos dilanti 

Esaki ta e prome paso den e proceso 
pa termina acuerdonan cu Gabinete 
Eman a cera cu Citgo. E terminacion 
a bira necesario na momento cu a 
bira claro cu Citgo no por cumpli cu 
su obligacionnan mas pa motibo di 
sancionnan imponi pa gobierno di 
Merca. Dentro di poco Gobierno lo 


presenta un concepto di ley na Par- 
lamento unda cu lo trata e termina- 
cion di contractnan. 

Despues di esaki lo cuminsa e pro- 
ceso pa busca un inversionista y op- 
erador nobo pa nos refineria. 

Pa conclui 


Pa prome biaha den historia, Pais 
Aruba, a traves di dos compania es- 
tatal, lo opera e “transshipment ter- 
minal” temporalmente. 

Mes importante ta pa preserva e re- 
fmeria mientras cu Gabinete Wever- 
Croes lo cuminsa e proceso pa busca 
un operador nobo. 

Parlamentario Robert Candelaria (AVP): 

‘Bo nunca por sinta na mesun banda di husticia cu mi’ 



ORANEJSTAD - Reci- 
entemente por a nota cu 
Parlamentario Endy Croes 
di Fraccion di MEP ta tira 
lodo riba tur contrincante 
politico. Tal bes e ta pensa 
cu ta di e forma aki e tin 
cu sirbi su pais. “Ta mi 
conviccion cu sirbi pais ta 
algo totalmente diferente. 
Sirbi pais mester ta algo 
noble y p’esey ami no sa 
baha na e nivel di politica 
ey pa contesta su atakenan 
nunca. Tin asina hopi cos 
cu mi por bisa di dje, pero 
mi no ta mira ningun ba- 
lor agrega den esaki. 

Su pasado, su potret den 
boei, e condenanan, ta papia 
pa nan mes. Pueblo sa caba 
ken e ta. Nos 2 tin algo en 
comun cu ta husticia. Ami 
tabata traha pa haci Aruba un 
luga mas sigur y e tabata traha 
pa fix su mes y haya su mes 
den cel. P’esey mi no ta bay 
dedica tempo na dje, pero si 
na e Minister Presidente cu 
mester sa miho”, asina Parla- 
mentario Robert Candelaria a 
cuminsa su contesta durante 
un conferencia di prensa. 

Keda leu di politica 

Nos mester traha na halsa 
e nivel di politica na Aruba 
y stop cu e nivel di politica 
actual. Pa e motibonan aki 
di polarisacion extremo, ho- 
ben y profesionalnan cu tin 
hopi pa brinda nos pais, no 
kier drenta politica. Ora bo 
a studia y bo tin un bon tra- 
bou cu bon beneficionan, 
dificilmente lo bandona esey 
pa sirbi nan pais den politica, 
teniendo cuenta e atmosfera 
hostil y baho cu algun polit- 
ico ta crea. 

Nos mester por diferencia di 
opinion riba issues manera 
maneho den Gobierno, pero 
mester hiba e discusionnan 
aki sanamente, bon argu- 
menta y riba e tema. Mester 
bira cla cu ora bo ta purba di 
susha nomber di bo contrin- 
cante, bo no a sirbi bo pais 
den ningun sentido. Loke ba 
logra ta mustra ki tipo di hen- 
de abo ta di berdad. E ta bisa 
hopi mas di Bo cu e ta bisa di 
esun cu Bo ta trata na susha. 

Trabou di Parlamentario 

Trabou di un parlamentario 
ta nifica cu mester controla 
Gobierno y actualmente tin 
un Gobierno cu bastante 
cos canando robes y cu mes- 
ter adresa. Pueblo ta sclama 
cu nan no por sigui carga e 
peso di e gobierno ni di su 


mal maneho, pero tochh bo 
ta mira cu ta scoge pa laga e 
trabou di Parlamentario mes 
para un banda pa busca is- 
sues pa susha nomber di otro. 
Con atakenan politico asina 
ta yuda e pueblo? 

Contesta na Minister 
Presidente 

Mi a bisa cu mi lo no reac- 
ciona riba e parlamentario 
Croes, pero lo mi contesta e 
Prome Minister Evelyn Wev- 
er Croes si, y lo ta bon pa mi 
splica dicon mi lo contesta e 
si. Mi a pensa hopi largo riba 
esaki prome cu mi a dicidi pa 
contesta. 

Mi trayectoria 

Laga mi splica prome algo 
di mi mes. Despues cu mi 
a caba mi VWO na Amster- 
dam, mi a studia pa Inspector 
di Polis na Nederlandse Poli- 
tie Academie na Apeldoorn. 
Mi a conoce mi casa na Hu- 
landa y nos a casa aya. Mi casa 
ta Arubiano y mi a scoge pa 
bin traha na Aruba den Cu- 
erpo Policial. Mi mama ta 
Arubiano, mi yiunan ta naci 
na Aruba y tur mi tantanan, 
omonan, primonan y pri- 
manan banda di mama, tur 
mi amigonan y coleganan ta 
di Aruba. Ora mi a bay traha 
den sector priva, tambe sem- 
per mi a traha pa empresanan 
di Aruba y den cuadro di esa- 
ki mi a muda cu mi famia pa 
bay biba y traha na Corsou pa 
empresanan di Aruba! 

Bek na Aruba y den po- 


litica 

Cu mi a wordo acerca pa bin 
bek pa sirbi mi pais, no ta 
nada straño. Cu mi estudio 
y preparacion, mas biaha mi 
a wordo acerca pa trabounan 
y mi no ta considera di a haya 
un nombramento politico. 
Cu mi a traha como conseh- 
ero di Minister y den cuadro 
di esey a haci algun biahe y 
tambe muda bek pa Aruba no 
ta nada contra regla of ley. Cu 
mi a dicidi pa acepta pa bira 
activo politicamente y subi 
lista di AVP y cu awor mi ta 
miembro di e fraccion di AVP 
representando pueblo, tambe 
ta algo cu a bay segun tur 
regla y procedura. 

Dicho di un Pastoor 

Mi a tende un Pastoor bisa 
algo hopi importante riba 
e punto aki, cu ta duna un 
principio importante pa sigui 
den bida y sigur den un tra- 
bou manera esaki. E Pastor 
a bisa cu ora hende tira lodo 
riba bo, bo no mester trata di 
kif e. Lag’e seca y e ta cay di 
mes y ta laga un pleki limpi 
limpi atras! 

Prome Minister a cay den 
trampa di su Parlamentar- 
io condena 

Mi a keda asombra cu nos 
Prome Minister tambe ta 
presta su mes pa participa na e 
tipo di politica aki. Un señora 
cu tin un pais cu hopi reto su 
dilanti pa goberna, ta scoge 
pa presta su mes pa baha na 
e nivel di politica aki, lagando 
su trabou para pa hinca en- 


ergia y tempo den rebaha su 
mes y rebaha e posicion di 
Minister Presidente. 

Pueblo no kier e politica 
aki mas 

Cu excepcion di algun sigui- 
do di Prome Minister y su 
Parlamentario, pueblo en 
general no kier e tipo di po- 
litica aki mas. Paisnan cu 
kier sigui desaroya nan mes 
y crece no por sigui hiba un 
politica di antes. Na 2020 
hende kier un gobierno cu ta 
traha pa su pueblo y no un cu 
ta wordo encabesa pa un lider 
cu ta orkesta atakenan baho 
contra su contrincantenan. 
Niun hende no ta kere nan 
mas y esaki lo aleha hende di 
nan y lo sigui polarisa e pais 
mas y mas. 

Contesta pregunta per- 
sonal 

E Prome Minister mester ta- 
bata sa miho ora cu na hopi 
ocasion nos a manda pregun- 
ta por escrito pe y e nunca a 
contesta. Pero awor cu e ta 
haya pregunta cu tal bes e 
mester a orkesta pa trata na 
mancha otro, e ta contesta 
den algun dia. Nos ta pensa 
cu un prome mandatario 
mester traha na eleva e nivel 
di politica den su seno y pafo 
di su seno. E mester lucha pa 
crea brug entre partidonan y 
no pa kibra esaki. E prome 
minister mester goberna un 
pais hunto cu su ministernan 
pa hiba Aruba na un nivel 
mas halto y no mas abou. 


Futura 

Mi a keda asombra cu un 
Premier cu mester tabata sa 
miho, ta wordo cuestiona 
personalmente tur dia riba 
nombramento politico cu 
e ta tilda otro di dje. Djis pa 
menciona un ehempel, den e 
proyecto Futura tin nombra- 
cion di hopi famia y conoci- 
nan di dje den posicionnan cu 
salarionan halto, anto scondi 
bou capa di fundacion. 

Bureau integriteit 

No ta straño cu un Minis- 
ter Presidente cu mester sa 
miho, no por logra lanta un 
departamento di integridad 
den 2 aña? Un bureau asina 
importante pa nos pais cu 
mester funciona na un nivel 
riba tur partido politico, ain- 
da no ta logra pa lant’e. Esaki 
e mester hinca energia den 
dje y no den presta su mes pa 
bay den un nivel di politica 
infantil. 

Mi coleganan y mi mes a haci 
preguntanan riba e.o. RDA, 
Elmar, bufete di abogado y 
nan costo, conseheronan, in- 
vestigacion di oro y e envolvi- 
mento of conocemento di e 
Prome Minister den esaki, a 
pidi casi 10 biaha pa reunion- 
nan publico riba enseñansa. 

Nunca nos a haya contesta 
ora ta trata algo cu ta na in- 
teres general. Ora ta trata in- 
teres personal of politico si 
prome minister ta parce di ta 
prome para den rij pa yama 
su parlamentario y wak den 
spiel patras pa mira unda mas 
por tira lodo. 

Gobierno den su “lastlap” 
hungando “paniek voet- 
bal” 

Pero pa mayoria di nos ta 
hopi cla kico ta pasando aki, 
ta simplemente cu e rosea 
cayente di pueblo a cuminsa 
yega na garganta di e gober- 
nantenan. Awo ta momento 
cu mester purba susha otro, 
tira lodo, pasobra nan sa cu 
pa ora nan caba di pasa tur 
e medidanan cu nan mester 
pasa pa cubri e aumento dras- 
tico di gastonan di operacion 
di tur nan famia cu a emplea 
den Gobierno, cu pueblo sin 
duda lo manda nan cas “per 
direct”. Ta algun siman caba ta 
notando cu Ministernan tur 
a cuminsa scop bala pa loco 
estilo “paniek voetbal” y pio 
ainda cu rato rato nan mes ta 
anota “auto gol” tambe. Ban 
laga nan keto pa awor, paso- 
bra e wega lo caba malo pa 
nan, djis pa nan hugada mes! 

Parlamentario Endy Croes(MEP): 

‘Vision di Betico Croes, Remy Zaandam y Roy van Putten a bay perdi’ 



ORANJESTAD - Parlamentario 
Endy Croes ta bastante indigna 
riba comportacion di Canadian 
Bank Note y Lotto pa Deporte 
den cuadro di e ayudo real cu de- 
porte mester ricibi. Parlamentar- 
io Endy Croes a splica cu e vision 
pa lanta un Lotto a bin di e Lider 
inmortal Betico Croes, Remy 
Zaandam y Roy van Putten. Lotto 
a wordo lanta na aña 1982 y desde 
cu a funda Lotto e meta su tras 
tabata pa paga operacion, pre- 
mio y comision na rebendedonan 
y locual cu Lotto gana lo bay bek 
100% entre otro den Deporte. 
Pues e placa di Lotto ta yega bek 
na e deportista y facilidadnan de- 
portivo. Desde aña 2000 a cera un 
contract cu Canadian Bank Note 
unda nan a percura pa manda 
Lotto online. 


Inversionnan di Lotto, 2001-2009 

Desde gobierno di MEP a drenta na 
final di 2001 a percura pa e “boom” 
economico di Lotto pa Deporte. A 
haya un Lotto bendiendo apenas 16 
miyon pa aña y den 8 aña a entrega 
AVP un Lotto cu un benta cu a alcansa 
42 miyon florin na 2009. Un aumento 
di 163% den benta bruto. Tras di e vi- 
sion di ex minister Ramon Lee a logra 
construi Stadion Lrans Ligaroa y den 
e stadion a construi Technical Cen- 


ter Angel Botta (e ultimo aki hunto 
cu LILA), Parke Jaburibari, Comple- 
honan Deportivo Simeon Antonio y 
Jara, Stadion Nadi Croes & Crismo 
Angela (ex veld di Winston), Veldnan 
na Pos Chikito, a organisa 2 Wega di 
Reino, a patronisa completamente 
Olimpiada Escolar, a drecha diferente 
poste di luz entre otro Estrella, Sport- 
boys, Dakota, RCA, San Luis, Britan- 
nia, veld di Paradera, La Lama, Ku- 
dawecha y Palo Marga, a pone luznan 
nobo na Llatstone y Arsenal, Veldnan 
tabata ricibi riba costo di Lotto graniet 
despues di temporadanan di yobida. 
Tur federacion tabata ricibi sosten 
fmanciero mediante Subsidie Com- 
missie y deportenan cu no tabatin un 
federacion tambe tabata ricibi ayudo 
directamente door di Lotto. Lotto ta- 
bata inverti 500 mil pa aña na instruc- 
tornan capacita deportivo pa duna les 
na scolnan rond Aruba. Esakinan ta 
un tiki di tur locual Lotto tabata duna 
pueblo bek di su ingresonan. 

AVP a bende Lotto cu CBN di 
Canada 

Parlamentario Endy Croes a splica 
cu pueblo ta e cumprado cu ta purba 
haci su soño bira realidad pero aun 
si nan no gana un premio nan ta or- 
guyoso como cu nan tabata mira unda 
nan placa tabata bay. Kico ta e dife- 
rencia awe? Un set di “bobo” hunto 



cu e ministernan di AVP encarga na 
2012 a laga Canadian Bank Note “lo- 
lia” nan di tal manera cu nan a core 
firma un contracto desbentahoso cu 
Canadian Bank Note traspasando 
practicamente operacion completo pa 
Canada unda Aruba awe ta ricibi un 
miserabel 4 miyon bek pa aña for di 
un benta awe cu a alcansa 54 miyon 
pa aña. Esaki ta e tristo realidad. Pio 
ainda tur cu a forma parti di e desaster 
historico aki awe ainda ta esnan den 
bestuur y na timon di Lotto. Veld- 
nan manera Riverplate den curason 
di Madiki a wordo nenga un ayudo y 
asina tin masha hopi mas. 

Parlamentario Endy Croes ta bisa cu 
e tempo a yega pa decisionnan pisa 
cuminsa cay. Kico ta e balor agrega 
pa sigui cumpra Lotto? Lo traha duro 
den luna di maart pa Aruba por yega 
na su Lotto berdadero. 

No tin sentido na manera cu cos ta 
bayendo den sosten na deporte. Di 
Guatemala pa Guatepeor, Croes a ter- 
mina bisando. 

Parlamentario Endy Croes(MEP): 

‘Segun art 43 di Statuut (rechtzekerheid) esaki ta posibel’ 



ORANJESTAD - Parla- 
mentario Endy Croes ta 
siguiendo hopi di cerca e 
casonan grandi di inves- 
tigacion cual tawordo haci 
pa Ministerio Publico. E 
caso IBIS di Paul Croes 
por ehempel a inicia des- 
de augustus 2015 y awor 
tin 5 aña andando mien- 
tras e caso AVESTRUZ di 
Benny Sevinger y Leon- 
cita Arends a inicia desde 
maart 2018 y a drenta su di 
dos aña den investigacion. 

OM cuestiona formal- 
mente 

Parlamentario Endy Croes a 
tuma nota cu tanto na Cor- 
sou como Sint Maarten 
aparentemente e investiga- 
cionnan ta cana mucho mas 
lihe y sospechosonan hopi 
mas rapido ta wordo hiba 
mesa berde y te hasta tin cu 
a cuminsa paga caba pa nan 
delito cu nan a comete sea cu 
placa of patrimonio di pueb- 
lo. Pueblo sinembargo ta 
keda hopi atento y no ta pasa 
un weekend cu preguntanan 
di pueblo den comunidad 
y alabes den prensa casi tur 
dia ta cuestiona nos Minis- 
terio Publico formalmente. 
Parlamentario Endy Croes 


ta sali semper na defensa di 
Ministerio Publico splicando 
cu nan mester di tempo pero 
den e mesun rosea Parlamen- 
tario Croes ta sinti cu Minis- 
terio Publico mester di mas 
mankracht y experticio. No 
kier exclui otro pensamen- 
tonan politico. 

Hulanda a forsa Mike Eman 
acepta un CAft/LAft tempo- 
ral unda CAft como un ad- 
vies orgaan tin acceso com- 
pleto na e parti di fmansas 
y cifranan di Aruba y avisa 
riba e tema fmanciero cual 
AVP a laga bagatelisa. CAFT 
ta temporal y lo retira mo- 
mento Aruba por controla 
bek e situacion financiero na 
un manera sostenibel (2021). 
Nos sa cu e situacion fman- 
ciero a bay completamente 
for di man bou regimen di 8 
aña di AVP kendenan a crea 
e Mega Debe lagando un de- 
saster atras. Esaki enberdad a 
kita parti di nos autonomia 
temporalmente. 

Un comision similar na 
CAft pa husticia 

Parlamentario Endy Croes 
ta di opinion pa con “zuur” 
cu e por zona pero ta tempo 
pa pidi Hulanda asistencia 


pero e biaha aki den husticia. 
Parlamentario Endy Croes 
lo basa su peticion riba un 
“Falend OM” uzando e parti 
di art 43 ( rechtszekerheid) 
pa salvaguardia nos estado di 
derecho pero mas cu claro 
den forma temporal mescos 
cu CAft/LAft y asina pusha pa 
‘get things done’. 

Pues instala un comision sim- 
ilar na CAft pa husticia pero 
solamente pa controla Min- 
isterio Publico y brinda nan 
conseho y asistencia necesa- 
rio pa por termina e cantidad 
di investigacionnan pisa an- 
dando. Esaki ta opinion per- 
sonal di Parlamentario Endy 
Croes y lo bay inicia e buelt- 
anan pa pusha e pensamento 
aki riba nivel di Parlamento 
y Gobierno pa saca peticion 
oficial dentro di poco bon ar- 
gumenta pakico tin e pensa- 
mento di “een falend OM” y 
pakico lo ta na su luga un tipo 
di CAft (kisas CAft, College 
Aruba Justitieel Toezicht) 
solamente pa Ministerio 
Publico mara na un tempo 
defmi y asistencia. No por 
ta asina cu politiconan cu a 
“horta” miyones di pueblo y a 
comete fraudenan y masacra 
comerciantenan ta cana liber 
manera nada no a pasa. Ainda 


falta casonan di RDA y Utili- 
ties cu mester wordo inves- 
tiga. Sin kier pensa mes riba 
posibel corientenan politico 
cu por ta core internamente 
den OM. 

Pues Parlamentario Endy 
Croes ta kere ta e momento 


pa haci uso di art 43 (re- 
chtszekerheid) pa con zuur e 
por zona pero na un manera 
responsabel y temporario 
mescos cu CAFT. Disfunc- 
ionamento di Ministerio Pu- 
blico ta mina e “rule of law”. 
Nobody is above the law! 
Not EVEN BENNY! 


Minister Dangui Oduber a bishita Centro Kibrahacha 




ORANJESTAD - Recientemente Minister Dangui 
Oduber a haci un bishita riba invitacion di bestuur di 
centro Kibrahacha pa di e forma aki conoce e trabou- 
nan di e centro. 

Tawata un bishita hopi ameno y placentero caminda bestu- 
ur a splica riba nan maneho, nan vision y tambe kico tur 
ta wordo haci pa nos grandinan participa na actividadnan. 
Meta di centro kibrahacha ta pa nos grandinan, esunnan 
riba 60 aña participa activo na actividadnan social y fisico. 
Kibrahacha ta conta cu mas di 300 miembro y diariamente 
un averahe di 60 miembro ta yega eynan tur dia pa participa 
na diferente actividad. 

Sigur minister Oduber ta aplaudi esaki paso ta hopi impor- 
tante pa nos por inclui nos grandinan den tur actividad. Mas 
activo nan ta, menos isola nan ta y mas largo nan ta biba. 

Mira con Dios a salba mi, 

Tur mi confiansa ta den djE, 

Mi n’ tin miedo: 

Señor Dios ta mi forsa, mi refugio. 

E mes t’Esun cu a salba mi 
Isaias 12:2 

Cu tristeza na nos curason nos ta anuncia fayecimento di 
nos esposa, mama, wela y ruman 



Maria Dirksz-de Lugo 

Cariñosamente yama: ‘Moeder, Machi y Ija’ 
*12-12-1934 - t25-02-2020 

Na nomber di su 

Esposo: Belen Lugo 

Yuinan: Carmen Lugo y Rolando Hoek 

Marcelia Lugo 

Etwina y Hans Oudshoorn-Lugo 

Elivia Lugo 

Beltran Lugo 

Roberto Lugo 

Maria Lugo 

Enrique Lugo 

Bernardo Lugo 

Omaira y Jan Hendrik Flanegin-Lugo 

Nieto(a)nan: Michelle y Rudolfo Dirksz-Hoek 

Mariaeuzinha Lugo y yui 
Rafael Lugo 
fEndrich Lugo 
Jonathan Oudshoorn 
Jordy Lugo 
Siegfried Hart 
Shannon Flanegin 
Stefanie Wernet y yuinan 
Sean Flanegin 
Sam Flanegin 
Kevin Lugo 
Nicole Lugo 
Nina Eliza Lugo 
Noa Elina Lugo 

Rumannan: fTeresita Dania-Dirksz y famia 

fMargarita Dirksz y famia 
tCristobal Dirksz y famia 
tDora Dirksz y famia 
tReina Dirksz y famia 
tBeatrix Leong-Dirksz y famia 
Tina Tsu-Dirksz y famia 
Marta Dirksz y famia 
tNorma Dirksz y yui 
Florentina Dirksz y famia 
Rudolf Dirksz y famia 

Swa y cuñanan:tCalixta Sanchez-Lugo y famia, 

Cosmelina Arias-Lugo y famia, Arcadia Padilla-Lugo 
y famia, Josefina Rojas-Lugo y famia, Thomas Lugo, 

Jesus Lugo y famia, tMarichi y esposo tur na 
Venezuela 

Mihor amiganan: Veneranda Thomas y famia, 

Juliana Todd y famia, Xiomara, Minerva y Argenis 
Perozo y famia na Venezuela, Maritza Colina y famia 
na Venezuela, Vilma 

Subrino(a)nan, primo(a)nan, ihanan y demas famia na 
Aruba, Venezuela y Hulanda, bisiñanan, amigo(a)nan y 
conocirnan. 

Demas famia: Dirksz, Lugo, Hoek, Oudshoorn, Hart, Flanegin, 
Wernet, Maduro, Dania, Tsu, Leong, Lu, van den Berg, 

Sanchez, Arias, Padilla, Rojas, Thomas, Todd, Perozo y Colina. 

Oportunidad pa condolencia lo ta dialuna 2 maart 2020 for di 
7or pa 9or di anochi na Royal Funeral Home. 

Ta invita pa asisti na acto di entiero cual lo tuma lugar diamars 
3 maart 2020 for di 3or pa 4or di atardi na Pro Cathedral San 
Francisco de Asis na Playa, despues lo sali pa santana 
catholico na Playa. 

Nos ta pidi nos disculpa si den nos tristeza nos por a lubida un 
of mas famia. Despues di entiero nos no ta ricibi bishita di 
condolencia na cas. 

“Señor ta mi wardador, 
mi’n tin falta di nada 
Den cunucu di yerba 
berde e ta ponemi 
sosega. 

E ta hibami na awa 
trankil, 

Pa mi bolbe haña 
forsa”. 

Salmo: 23 


Cu inmenso tristesa na nos curason, nos ta 
anuncia fayecimento di nos tata, ruman y welo 
stima: 

Sr. Rudolf Dania 

Mihor conoci como (Dochi) 
*13-01-1939 - tOl-03-2020 

Na nomber di su: 

Yiunan: Thirsa Dania 

Raymond y Mercedes Dania-Figaroa 
Marlyn Dania 
Lisette y Karel Zara-Dania 
Patrick Dania 





“Laga tur loke ta spera mi ta 
bunita 

Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur 
buniteza” 

Cu Inmenso tristesa na nos 
curason, nos ta anuncia 
fayecimento di 


Anthony Rene Leander Sr. 

*15-12-1946 - 127-02-2020 
Nomber di su: 

Esposa : Myrna Leander-Quandt 

Yiunan: 

Carlos (Bebito) y Maria Mejia-Franciscus 

Jemina Mejia 

Anthony Rene Leander Jr. 


Su rumannan: 

fCecilia Werleman-Dania y famia 
fAnastacia Croes-Dania y famia 
fMario Dania y famia 
fMartinus Dania y famia 
fElueterio Dania y famia 
tEpifanio Dania y famia 
Luisa Croes-Dania y famia 
Segundo Dania 

Nieto y Nietanan: Linette Dania, Ruthley Zievinger, 

David Dania, India Maria Hernandis, Bettina Croes, 
Sayenne Dania, Axel Dania, Ronaldinho Zara, Valentina 
Dania, Daniel Dania. 

Bisanietanan, Sobrino y sobrinanan, primo y primanan. 

Demas famianan: Dania, Ras, Croes, Werleman, Kock, 
Kelly, Geerman, Figaroa y Zara. 

Den nomber di tur mariachi cu ela jega di toca cu nan, 
“Cas di Cuido y Alegria” y su directora sra. Donna Daal y 
empleadonan Zenia Vidal, Soledad Bermudez, Inez Colina 
y Tomas Dangond. 

Oportunidad pa condolencia lo ta diaranzon 4 di maart 
2020 for di 7or pa 9or di anochi na Royal Funeral Home. 

Acto di cremashon lo ta diahuebs 5 di maart 2020 for di 
2or pa 4or di atardi na Royal Funeral Home. 

Despensa nos si den nos tristeza nos por a lubida un of 
mas familiar. 

Envez di flor of krans un donashon pa un bon causa lo ta 
altamente aprecia.. 


Nietonan: 

Jada Mejia 
Jadon Mejia 
Jearre Bermudez Mejia 
Sari Leander 
Doutze Leander 

Rumannan: 

Edith y Papi Isenia -Frans y famia (Hulanda) 
Elgin Daal (Colombia) 

Dorothy Leander y Yiunan (Hulanda) 

Gilda Leander (Korsow) 

Beatrix Dindial-Leander (Korsow) 

Amigonan di cas: Michael Odor 
Edine Maduro 
Betty Villareal 

Y demas Famianan : Leander Quandt Mejia 
Bermudez Franciscus Dreessen de Nobrega 
Briceño Pereira Castro Zimmerman 
Steenhuisen Inees Odor Gumbs Webb Tromp 
La Moira Palm Dirks Lopez Henriquez Tholel 
Daal Coffie. 

Ta invita pa asisti na acto di despedida y 
cremashon diamars 3 di maart 2020 for di 
2or pa 4or di atardi na Aurora Funeral Home. 


Staff and Management of 

PARADISE 

BEACH VILLAS 

Extend their deepest condolences to the family of 

Mr. MIRTO EMILIO KOOLMAN 

Husband of our Colleague 
Mrs. Imelda Yolanda Koolman Van der Linden 

and 

Son of our Colleague 
Mr. Jarrick Koolman 

May God give his family strength and consolation during this difñcult period 

"Señor a trata mi segun mi bon conducta, E'la 
recompensa mi pa mi mannan limpi, pasobra mi a sigi 
Señor su camindanan y mi no a peca bira lomba pa 
Dios. Tur Su decretonan m'a tene mi dilanti, nunca mi 
no a rechasa su mandamentonan." 

Salmo 18:20-22 

Cu inmenso tristesa pero conforme cu boluntad 
di Dios nos ta participa fayecimento di mi 
querido esposo, nos tata y nos welo stima: 



Mirto Emilio Koolman 

*02-l 1-1959 - t26-02-2020 

Na nomber di su: 

Estimada esposa: 

Imelda Y. Koolman van der Linden 

Yiunan stima: 

Mirelda y Arturo Willems Koolman 
Jarrison Koolman y Jean-Carla Schwengle 
Jarrick Koolman y Britney Bontekoe 

Nieto y nietanan adora: 

Adelisha, Arthur y Alyssa 

Mayornan: 

tBruno Emilio y fMaria Flerida Koolman Dijkhoff 

Suegro y suegra: 

Antonio van der Linden y fElizsa van der Linden 
Ras 

Rumannan: 

Marlene y esposo Croes Koolman 
Evelina y esposo Dijkhoff Koolman 
Ronnie Koolman y Jeanne Wouters 
Erick Koolman 

Gino Koolman y Mireya Hernandez 

Swa y cuñanan 
Sobrino y sobrinanan: 

Egbert, Elbert, Charleson, Jeriy, Emely, Jair, 
Shaquille y Shamil 

Omo- y tantanan defunto di famia Koolman y 
Dijkhoff 

Omo- y tantanan di respet: 

Brigida Dijkhoff-Giel, Brigida Dijkhoff-Maduro, Tina 
Dijkhoff-Ras y Calito Cruz. 

Primo- y primanan, ihanan, comper- y comernan, 
bisiñanan, amigo- y amiganan, coleganan di 
Korrectie Instituut Aruba, ex-hungadornan di SV 
San Luis Deportivo y ex-hungadornan di San Luis 
Liquortique. 

Demas famianan: Koolman, van der Linden, Ras, 
Willems, Schwengle, Bontekoe, Croes, Dijkhoff, 
Wouters, Hernandez, Tromp, Cruz, de Cuba, 
Yarzagaray, Geerman, Vrolijk, van de Linde, Curiel, 
Blom, Halabi, Chan, Huizinga, Krozendijk. 

Ta invita pa ato di entiero cual lo tuma lugar 
diahuebs 5 di maart 2020 na Misa Sagrado 
Curason na Savaneta pa 4or di atardi, despues pa 
Santana Catolico na Savaneta. 

Nos defunto stima lo reposa di 2or di atardi den 
misa Sagrado Curason na Savaneta. 

Adres pa condolencia: Aurora Funeral Home 
diaranson 4 di maart 2020 di 7or pa 9or di 
anochi. 

Despensa nos si den nos tristesa nos por a lubida 
un of mas familiar. 

Nos ta lamenta cu despues di entierro nos no ta 
ricibi bishita na cas. 


Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras ta bunita y 
Laga esakinan termina den buniteza” 

Cu inmenso tristeza na nos curason, nos ta anuncia 
fayecimento di nos tata, nos abuelo, nos bisabuelo, 
nos ruman y nos omo stima 


Bernardo Flanegin 

Mihor conoci como: ‘Papa Ben’ of ‘Ben’ 

*08-l 1-1942 - t25-02-2020 

Na nomber di su: 

Yiunan: 

Remigio V. (Rambo) Flanegin y Morela Peroso 
fBernardo (Jun Jun) Flanegin y yiunan 
Richard (Nun) Flanegin y esposa Angella y 
yiunan 

Gregory R. (Za) Flanegin y esposa Maria y yiunan 
Laida Maluska Flanegin y yiunan 
Ruthmila M. Lesandrina y yiunan 
Benito Flanegin y yiunan na Merca 

Mayornan: 

tRemigio y tLouisa Flanegin-Florencia 

Mama di su yiunan: 

tGloria Maduro-Ridderstaat 
Maria Irena Diaz 
tSonia Lesandrina 

Rumannan: 

tBrigida Flanegin 
tRomanus Flanegin 

Dora y esposo tKerino Kock-Flanegin y yiunan 
tToribio Flanegin y yiunan 
tUrbano Flanegin y esposa Ludwina Ras y 
yiunan 

Anna M. Flanegin y yiunan 
Filma Flanegin y yiunan 

Nieto- y nietnan, bisanieto- y bisanietanan, 
sobrino- y sobrinanan, prima- y primonan, 
ihanan, comer- y compernan, tur conocir di 
Dialyse Imsan, tur su amistadnan di Young 
Fellow Barcadera 

Demas famia: Flanegin, Florencio, Maduro, 
Donata, Eveiy, Peroso, Emerenciana, 
Ridderstaat, Tromp, Dijkhoff, Erasmus, bayne, 
Peña, Kock, Mathilda, Martinus, Navas, Thiel, 
Angela, Croes, Dania, Vrolijk, Willems, v/d Berg, 
Colina, Wernet, Dirks, de Cuba, Ras, Laurens, 
Kelboom, de Mei, Werleman, Balde na Hulanda, 
Carolina, Pereiera, Landburg, de la Cruz, 
Geertruida y Rosel 

Nos disculpa si den nos tristeza nos por a lubida 
un of otro famia of conocir. 

Oportunidad pa condolencia: Royal Funeral 
Home, diamars 3 di maart 2020 di 7or pa 9or di 
anochi. 

Ta invita pa e acto di entiero cu lo tuma lugar 
diaranson 4 di maart 2020 di 2or pa 4or di 
atardi na misa Inmaculada Concepcion, despues 
saliendo pa Santana catolico Santa Maria na Sta 
Cruz 












Mi no a muriy ta p^esey mi no a bisa 
ayo. Mi a djis hábri mi halanan y bula 
bay. Boso a keda atras pero no laga 
tristesa domina boso. Keda uni cu 
otroy esey lo ta un alegria pa mi alma. 
Recordami cu hopi amor. 

Cu inmenso dolor na nos curason nos ta participa 
cu a bay sosega den brasa di Señor 



Helen Lidwina Feliciana 

*12-01-1954 U27-02-2020 

Na nomber di 

Su mayornan:Harry “Chonay” y Mona Feliciana-Ras 
Su yiu stima: Helliene Henriquez 

Su rumannan: 

Roy y Editha Feliciana-Odor y famia 

Nelson “Bukel” y Carmen Feliciana-Geerman y 

famia 

Grace y +Enty Giel y famia 

Tito y Mary Feliciana-Boekhoudt y famia 

Deca Feliciana y Hurby Palñt y famia 

Armando “Mando” y Miriam Feliciana-de Cuba y 

famia 

Su tantanan: 

Señora viuda Tina Geerman-Ras y famia 
Señora Maria Ras y famia 

Señora viuda Luisa Feliciana-Winterdaal y famia 
Señora viuda Imelda Feliciana-Tromp y famia 

Manera ruman: Jolanda y Roque Mathilda y famia 
Merita y Benky Eckmeyer y famia 

Su prima amiga di cas: Jacky Feliciana 

Ex-cuña: Madelyn Oduber 

Madrina: Señora viuda Mena Dubero-Feliciana 

Ihanan: Rachelle Flanegin, Jimmy Feliciana, 
Marylin Feliciana, Erny Giel y Jean-Marc Farro 

Tata di su yiu: Ronald Henriquez y famia 

Wela di su yiu: 

Señora viuda Luisa Henriquez-Falconi y famia 

Sobrino y sobrinanan, primo y primanan, demas 
famia, amigo, conocir y bisiñanan, coleganan di 
Botica del Pueblo y tur su ex-coleganan di 
trabou. 

Ta invita pa asisti na acto di entiero cu ta tuma 
lugar diamars 3 di maart 2020 for di 9or pa llor 
di mainta na Misa Santa Filomena na Paradera y 

lo sali despues pa Santa Catolico Pastoor 
Kranwinkel na Paradera. 

Condolencia ta tuma lugar dialuna 2 di maart 
2020 di 7or pa 9or di anochi na AYO 31-B. 

Na lugar di flor of krans, un donacion pa Edmund 
Harms Foundation ta altamente aprecia. Lo tin un 
box disponibel den misa. 

Nos ta pidi disculpa si den nos tristesa nos por a 
lubida un of mas persona. 

Sorteo # 7024 


3756 


7637 


0349 

w 


Sorteo # 6068 


4357 


Sorteo # 773 


3538 



Sorteo # 4827 


0664 


Leo 



Sorteo # 2688 


3945 


0427 


6079 



2 



Sorteo # 2845 


6189 


2451 


3288 



Sorteo # 2845 


0203 



Sorteo # 901 


3192 



Sorteo # 2845 


3868 


Cancer 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 02 Mei 2020 Anochi 


lOTtO, 


Sorteo # 

0 

X Jackpot 1 

0 

X Match 4+ 

0 

X Match 4 

0 

X Afl. 12,00 




Joker 

Letter 


445.000,- 




I Sorteo # 5049 | 

0 

X Jackpot 

3 

X Match 4 

129 

X Atl. 8,00 


04 - 05 - 15 - 19-30 


Proximo Jackpot 


54.000,- 



Sorteo # 

0 

X Jackpot 1 

0 

X match 4 

0 

X Afl. 500,00 

0 

X Afl 50.00 

0 

xAfl.15,00 


Mega Ball 


i 


300.000,- 





Afl. 400.000,- 



DIARIO 2594 - 7722-0711 


SUPER 

4 


1493 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 02Maart 2020 Merdia 



Sorteo # 


Joker 


Letter 


0 

x Jackpot 1 

0 

x Match 4+ 

0 

x Match 4 

0 

xAfl. 12,00 


445.000,- 



1 Sorteo # 1 

0 

x Jackpot 

0 

x Match 4 

0 

X Atl. «,00 


Proximo Jackpot 


53.000,- 



Sorteo # 

0 

x Jackpot 1 

0 

x match 4 

0 

xAfl. 500,00 

0 

x Afl 50.00 

0 

xAfl.15,00 


Mega Ball 


1 


300.000,- 





Afl. 400.000,- 



Aries 


Tabata tin e amor den un relacion cu bo 
a pensa di tabata lubida y awo bo no tin 
pareha? Reflexiona. Bo numbernan di 
suerte ta 21, 26, 34 y 40. 



No laga e bienes di e boluntad aheno hiba 
bo. Disfruta di loke bo tin, no permiti cu 
otro bira doño di loke ya caba ta pertenece 
na bo y lo bo logra exito den tur cos. Bo 
numbernan di suerte ta 20, 25, 33 y 39. 


No ta e momento di argumenta ni dis- 
cuti sino simplemente di scucha y purba 
di compronde miho e puntonan di bista 
aheno. Di e manera ey bo lo fortalece un 
relacion. Bo numbernan di suerte ta 19, 

Geminis 24,32 y 38. 


Bo lasonan di sentimento ta fortalece. Huy 
cu e persona cu bo ta stima y disfruta di 
bo intimidad awo cu e Luna, bo energia, ta 
transmiti pa un signo di candela. Bo num- 
bernan di suerte ta 18, 23, 31 y 37. 




Cancer 


Lo bo tin contacto cu personanan alegre en- 
tre cual por surgi un amistad futuro cu hopi 
posibel amor,si na e momentonan aki bo no 
tin un relacion. Bo numbernan di suerte ta 
17, 22, 30y36. 



Leo 





Ta posibel cu den cierto encuentro casual, 
social, lo cuminsa defmi un relacion sen- 
timental hopi stabiel. Actua spontanea- 
mente pero na mesun momento cu tactica 
social. Bo numbernan di suerte ta 16, 21, 


No bay tras di rumornan sino actua dici- 
dido pa resolve bo asuntonan pa bo mes. 
Bo lo resolve den forma excelente y algo 
cu pa otro ta imposibel di soluciona. Bo 
numbernan di suerte ta 15, 20, 28 y 34. 


Bo ta preocupa pa algo cu cuestion familiar y eco- 
nomico, pero e bon noticia ta cu den e periodo 
di hacimento di aña cu bo ta bibando dia tras dia 
lo trece cu esaki un sorpresa, e potencial di solu- 
ciona problemanan te cu awo tin bo preocupa. Bo 
numbernan di suerte ta 14, 19, 27 y 33. 

Ta sosode un situacion lo pone bo reflexiona 
riba algun cos. Bo por demostra amplia- 
mente bo bon sentimentonan cu un gesto 
lief no spera. Bo numbernan di suerte ta 13, 

Sa«!ltario^:“T^3 

Corda cu uno mes ta responsabel cu loke e ta 
haci. No warda pa bo ta feliz. Tin algun per- 
sona debi na nan naturalesa y personalidad ta 
purba di impone nan punto di bista na otro. 
Bo numbernan di suerte ta 12, 17, 25 y 31. 

Capricomio 

Bo bida ta transforma y orienta den un 
tono creativo. Actua cu naturalidad den 
tur momento y no laga bo wordo hiba 
pa emocionnan aunke surgi algo cu no ta 
agradabel di tur cos. Bo number di suerte 
23, 28, 36 y 44. 






Pisces 


E vibracionnan cosmico ta birando bo si- 
gno y ta yuda bo compronde miho e moti- 
vacion aheno y ta pone bo na luga di esun 
cu ta stima bo. Bo numbernan di suerte ta 
22, 27, 35 y 43. 

Cas Di Cultura 

Vondellaan 2 Aruba 
297-582-1010 

FADA 

Campanastraat 5 Aruba 

297-583-2999 

297-583-9610 

FAVI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
TeL297-582-2219 
Fax 588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Del Pueblo 
Tel. 582 1253 


San Nicolas 

Dr. Winterdal 
Imsan 

warda 

San Nicolas: 

San Nicolas 
Tel. 584 5712 


Servicio di Taxi 

Aruba Transfer Tour & Taxi C.A. 

Pos Abao #41 
P.O. Box 723 Amba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Amba 
Tel. 587 5900 
Fax: 587 1928 
E-mail: tas@setamet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule Maart 2020 


SUN 


01 



TUE 


03 



WED 


04 



THU 


05 



FRI 


06 



SAT 


07 



SUN 


08 


KONINGSDAM 


CROWN PRINCESS 
NORWEGIAN EPIC 
FREEWINDS 


MONARCH 
MSC DIVINA 


ADVENTURE OF THE SEAS 


CELEBRITY REFLECTION 


AIDAPERLA 

CELEBRITY REFLECTION - dept. 


SERENADEOFTHESEAS 
FREEWINDS - DEPT. 


ARR 


DEPT 


BERTH 


07.00 


17.00 


C 


07.00 


17.00 


B 

08.00 


20.00 


1 

06.00 




E 


07.30 


15.30 


B 

08.00 


18.00 


C 


07.00 


17.00 


C 


16.00 




B 


08.00 


18.00 


C 



18.00 


B 


16.30 




B 



23.15 


E 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 03/02/2020 



Centrali? B.\Nk VAN Aruba 


1 

Currency 

2 

Buylng from Publlc 

3 

Buylng from Publlc 

Selllng to Publlc 

ANG 

98.00 

100.00 

100.20 

ANGl'" 

- 

- 

100.00 

USD 

1.77 

1.78 

1.80 

CAD 

1.31 

1.33 

1.35 

CHF 

185.39 

186.11 

186.91 

GBP 

2.20 

2.25 

2.31 

JPY 

164.07 

165.56 

167.23 

EUR 

195.85 

197.63 

199.62 

DKK 

25.46 

26.18 

26.98 

NOK 

17.98 

18.70 

19.50 

SEK 

17.65 

18.37 

19.17 

For amounts up to Afl. 100,000 

Centro di Bario Noord ta bay otorga Premio Meneer Ovito Tromp 


ORANJESTAD - E aña 
aki pa di cinco bes, Centro 
di Bario Noord lo celebra 
nos fiesta nacional cu nos 
actividad Fiesta Arubiano 
cu cada biaha ta un exito 
rotundo. Riba e dia aki 
nos lo entrega tambe pa di 
cinco biaha un premio na 
un persona of grupo cu a 
traha boluntariamente pa 
e pueblo di Noord, esta 
Premio meneer Ovito 
Tromp. 


Na 2016 directiva di CBN a 
dicidi pa introduci un premio 
pa duna reconocimento na 
baluartenan di e districto di 
Noord cu pa varios aña na un 
manera of otro a aporta gran- 
demente na nos dushi bario. 
No solamente nos ta recon- 
oce e echo cu ta importante 
pa duna balor na nan trabou 
awo cu nan ta na bida, pero 
tambe nos ta di opinion cu 
un premio asina por forma 
como incentiva pa e genera- 
cion nobo por haya e smaak 

pa tambe aporta na nan dis- 
trictodaario. 



Mas cu claro cu na momento 
cu a bay duna nomber na e 
premio en cuestion directiva 
den su totalidad unanimam- 
ente a dicidi di duna honor na 
nos presidente meneer Ovito 
Tromp d.f m. Ta un echo cu 
meneer Ovito Tromp tabata 
un boluntario di curason cu 
a laga un trayectoria largo di 
logro, trabou- y esfuersonan 
cu te dia di awe e districto di 
Noord ta gosa di nan. Den 
corto: un ehempel pa sigui. 

E premio ta dirigi pa duna 
reconocimento na balu- 
artenan di e districto di 
Noord cu den pasado of awo 
ta/a realisa prestacionnan par- 
ticular pa y den comunidad. 
E trabounan realisa mester 
ta di nivel boluntario y por 
ta riba diferente tereno con- 
tal e meta ta dirigi ariba de- 
saroyo general di e districto 
di Noord y su habitantenan. 
Na 2016 sr. Chua Faro a rici- 
bi e Premio Meneer Ovito 
Tromp, na 2017 srs. Julian 
Eli Pers (awe d.fm.) y Is- 
nardo Faro a ricibi esaki, na 
2018 e la keda otorga na Ro- 
salinda ‘Tanta Lili’ Luydens y 
aña pasa na sra. Guillermin 
‘Mina’ Tromp. Personanan 
cu pa añanan largo a of te ai- 
nda ta aporta grandemente 
na nan dushi Districto di 
Noord. 

Si ta desea di nomina un 
persona pa Premio Meneer 
Ovito Tromp por pasa laga 
un carta caminda ta indica 
dicon bo persona ta nomina 
cierto persona, acompaña pa 
e cv di e persona en cuestion. 
Por haci esaki te dia 12 di 
maart 2020. Mester entrega e 
nominacion den un envelop 
cera dirigi na Comision Pre- 
mio meneer Ovito Tromp na 


Chikitin Bin Bin na CBN 
durante ora di trabou entre 
7:30am y 2:00pm of di dia- 
mars pa diabierna di 6:30pm 
te cu 10:00pm na Centro di 
Bario Noord mes cerca nos 
beheerder sr. Pedro Hen- 
riquez. 

Si tin pregunta of ta desea 
yudansa cu e nominacion por 
manda nos un e-mail na cb- 
noord@gmail.com. 


Manera añanan anterior Di- 
rectiva di CBN a apunta un 
comision independiente- 
mente cu ta bay evalua tur 
sugerencia ricibi y a base di 
criterianan stipula lo escoge 
e persona/grupo cu lo ricibi e 
Premio meneer Cvito Tromp 
2020 . 

Di awor caba Directiva di 
CBN ta invita pueblo henter 
pa pasa celebra Dia di Himno 
y Bandera cerca nos na CBN. 


Pronostico di Tempo 


Tempo: 

Parcialmente nubia cu un 
posibel awasero breve 

Temperatura maximo 31 
grado Celsius temperatura 
minimo 26 grado Celsius 

Bahada di solo : 6:49pm 
subida di solo : 6:54am. 

Biento: 

For di generalmente direc- 
cion oost y modera; forsa 
4 te 5 (20 te 39 km/ora, 11 
te 21 nudo). Den dia fuerte 
te posiblemente duro den 


rafaga; forsa 6 te 7 (40 te 61 
km/or, 22 te 33 nudo) 

Situacion general di 
tempo pa proximo 24 
ora: 

Aire relativamente mas seco 
den partinan mas abou di 
atmosfera lo limita forma- 
cion di nubianan cu por 
produci awasero. Sinem- 
bargo, den oranan di mar- 
duga y mainta trempan 
humedad por bira net su- 
ficiente pa laga un awasero 
pasahero desaroya local- 
mente. Sobra di dia tempo 



lo keda seco. 


Condicionnan mariti- 
mo/ estado di lama: 

Un estado di lama modera 
ta wordo spera pa proximo 
24 ora. Clanan ta for di di- 
reccion oost cu haltura di 4 
te localmente 6 pia na parti- 
nan oost te noordwest. 

Forum Romano ta haya posibel santuario di fundado Romano, Romulus 


ROMA (AP) — Arke- 
ologonan Italiano a revela 
den weekend un hallazgo 
nobo di Forum Romano, 
cual nan ta bisa por ta e 
santuario perdi dedica al- 
rededor di 2,600 aña pasa 
na Romulus, legendario 
fundado y prome rey di 
Roma. 

Visualmente, e descubrimen- 
to no ta mucho remarcabel: 
den un espacio excava bou di 
Curia Julia, of e camara anti- 
guo di senado, por mira algo 
cu ta parce un baki pa laba. 



tabata un altar. 

Ambos obheto ta traha di ma- 
terial saca di Capitoline Hill 
cerca di e Forum, cual awen- 
dia ta sede di City Hall. E area 
recien excava ta ‘representa 
un luga den cual historia y 
imaginacion Romano ta pa- 
pia tocante e culto di Romu- 
lus’, segun arkeologo Patrizia 
Fortini. 

Segun Fortini, no ta e hipo- 
tesis cu e sarcofago en berdad 
tabata contene e restonan di 
cu arkeologonan ta bisa ta mas tin un bloki cilindrico di Romulus, kende hunto cu su 
un sarcofago di piedra. Ade- piedra, un resto di locual por morocho Remus, a establece 


e ciudad cerca di riu Tiber 
alrededor di 753B.C. y funda 
e reino di Roma. Probable- 
mente e ta di siglo seis B.C., 
algun 200 aña prome cu tem- 
po di Romulus. 

Mientras excavacion ta con- 
tinua, autoridadnan ta spera 
cu publico por cana y mira 
e hallazgo den un par di aña. 
Segun leyenda, Romulus y 
Remus a ser cria pa un lobo 
mientras nan tabata baby, 
pero despues Romulus a ase- 
sina su morocho durante un 
disputa. 


Accionnan di Twitter ta eleva riba reporte di inversionista activista 



NEW YORK (AP) — Ac- 
cionnan (shares) di Twit- 
ter a eleva ayera despues 
di reportenan cu un in- 
versionista activista a 
tuma participacion den e 
servicio di red social y tin 
plan pa pusha pa cambio. 

Elliott Management Corp. 
a tuma participacion di $1 
biyon den e compania, al- 
rededor di 5%, y tin plan pa 
nomina cuatro director na e 
hunta, segun persona famil- 
iar cu e asunto kende a pa- 
pia den condicion anonimo. 
Wall Street Journal a reporta 
e plan diasabra, tambe citan- 
do un persona anonimo. 
Twitter tabata core tras di 
otro companianan tecno- 
logico poderoso manera 
Facebook y Google den ter- 
mino di crecemento di usu- 
ario y ganashi di aviso. CEO 
Jack Dorsey a bandona e 
compania pa cuminsa com- 
pania di pago Square, pero a 
bolbe na 2015. Awo e ta di- 
vidi su tempo entre Square 
y Twitter. Dorsey tambe a 


tweet cu e lo tuma tres te 
seis luna na Africa e aña aki, 
generando duda riba ken lo 
ta manehando Twitter. 
Elliott ta den negociacion cu 
hunta di Twitter pa discuti 
con e falta di un CEO full- 
time a afecta e retencion di 


ehecutivonan di nivel halto 
y innovacion di producto, 
segun e persona. Facebook 
y Snapchat a introduci pro- 
ducto y caracteristicanan 
nobo cu ta atrae aviso, mien- 
tras Twitter no a cambia su 
producto mas leu di aumen- 


ta e cantidad di letter cu por 
post. 

Na februari e compania a 
reporta cantidad di usuario 
den di cuater kwartaal cu a 
excede expectativa, pero ga- 
nashi toch a reduci mientras 
gasto a aumenta. Twitter y 


otro companianan di rednan 
social ta gastando mas placa 
pa aumenta esfuersonan 
pa elimina disinformacion, 
abuso, lenguahe di odio, y 
spam. 

Accionnan a aumenta $2.21, 
of casi 7%, na $35.41 den in- 
tercambio atardi ayera. 
Funda na 1977 pa e biyonar- 
io Republicano, Paul Singer, 
Elliott tin control den of ta 
doño di un gran variedad 
di organisacion, incluyen- 
do tienda di buki Barnes & 
Noble y team di futbol AC 
Milan. 

Elliott ta conoci pa pusha pa 
cambio den e companianan 
den cual ta inverti. Na sep- 
tember a tuma participacion 
di 1% den AT&T y a pro- 
pone pa bende activo y paga 
debe. AT&T eventualmente 
a bay di acuerdo pa busca 
mas parti di su negoshi pa 
bende y a agrega dos miem- 
bro nobo na e hunta. Elliott 
tambe a boga pa cambio na 
eBay, y CEO di e compania 
aki, Devin Wenig, a retira na 
september. 


Apple lo paga te $500 miyon tocante reduccion di velocidad di celular 



SAN FRANCISCO (AP) 
— Doñonan di iPhone por 
ricibi $25 di Apple despues 
cu e compania a acorda pa 
paga te cu $500 miyon pa 
resolve demandanan riba 
intencionalmente baha 
velocidad di celularnan 
mas bieu pa preserva ba- 
teria. 

Apple y abogadonan repre- 
sentando consumidonan di 
iPhone a acorda na un acu- 
erdo resultando di e admis- 
ion di Apple na 2017 cu ta- 
bata reduciendo prestacion di 
celular den modelonan mas 
antiguo pa evita shutdown 


inespera relaciona cu fatiga di 
bateria. 

E admision aki a conduci na 
Apple ofreciendo descuento 
pa reeplaso di bateria na $29, 
pero hopi cliente a admiti cu 
ya caba a gasta centenares di 
dollar pa cumpra telefon- 
nan nobo pasobra Apple no a 
revela e causa di e problema. 
Si nan tabata sa cu por a djis 
cumpra bateria nobo, nan no 
lo a cumpra un celular nobo, 
algun cliente den e caso a 
bisa. 

Apple no a admiti di a haci un 
fout. Como parti di e acuer- 
do, e compania lo paga $310 
miyon, pa yega na $500 mi- 


yon incliyendo e $93 miyon 
na abogadonan representan- 
do e consumidonan. 
Usuarionan di iPhone nom- 
bra den e demanda colectivo 
lo ricibi alrededor di $3,500 
cada un. Lo distribui e res- 
to di e placa na doñonan di 
iPhone 6, 6S, 7 y SE kende 
ta cumpli cu rekerimentonan 
di eligibilidad relaciona na e 
sistema operacional cu tabata 
usa. Nan mester entrega un 
peticion pa haya e placa. Si 
demasiado hende aplica, e 
cantidad di $25 por reduci. 
Un hues federal na San Jose, 
California, ainda mester 
aproba e acuerdo. 

ATIA a eligi hunta directivo 2020 - 2021 


ORANJESTAD - Diabierna ultimo 
ATIA a eligi e miembronan di e hunta di 
directivo pa aña 2020 - 2021 y alabes pre- 
senta e resultadonan di e aña anterior y 
e enfoke pa 2020 . 

Durante 2019, e reforma fiscal tawata un di 
e temanan cu tawatin hopi atencion di parti 
ATIA. Recomendacionnan a wordo skirbi y 
manda, reunionnan y conferencia di prensa a 
wordo teni y tur tawata parti di e esfuersonan 
di ATIA pa comunica y purba di influencia 
gobierno su decisionnan encuanto e reforma 
fiscal necesario pa bienestar di no solamente 
comercio pero Aruba su comunidad en gen- 
eral. Ademas di e tema aki, ATIA tawata en- 
volvi tambe entre otro den temanan laboral 
por medio di e Dialogo Tripartite Social Lab- 
oral, temanan actual manera e problematica 
di migracion indocumenta, maneho di des- 
perdicio, etc. 

Segun e comunicado cu nos a ricibi ta in- 
dica cu ATIA a sigui enfoca durante e aña 
riba desaroyo di e habilidadnan y experticio 
di su miembronan y nan empleadonan por 
medio di diferente workshops, sesionnan di 
informacion y eventonan pa engrandece e 
network di miembronan di ATIA. 

Pa aña 2020 - 2021, e hunta di directiva a 
wordo reenforsa cu un miembro nobo den 


persona di Sr. Jurgen Benschop. Lamen- 
tablemente, Sr. Jeannot de Cuba pa moti- 
bonan di trabou, mester a bandona su puesto 
den hunta di directiva di ATIA. Sr. de Cuba 
a fungi como presidente di e hunta durante 
2019 - 2020 y ATIA ta gradici Sr. de Cuba su 
aporte valioso durante su aña di presidencia. 
E presidente nobo, lo wordo eligi durante e 
prome reunion di e hunta durante e luna di 
maart. 

E hunta di directiva di ATIA pa 2020 - 2021 
ta consisti di: Sr. Ronnie van Trigt, Sr. Tito de 
Cuba, Sra. Tisa LaSorte, Sr. Roland Croes, 
Sr. Donald de Veer, Sr. Tristan Every Sr. Mat- 
tijs Bijen, Sr. Frank Snijders, Sra. Mireille de 
Miranda y Sr. Jurgen Benschop. 

Despues di e parti oficial, Sr. Raymond Max- 
well a trece un presentacion interesante riba 
e tema di innovacion y kico e motibonan ta 
cu hopi biaha innovacion ta fracasa den un 
organisacion. Esaki por tin di haber cu entre 
otro e parti di maneho, e cultura di e organi- 
sacion pero tambe e incomprension entre 
diferente generacionnan trahando den un 
compania. E presentacion a activa un discu- 
sion hopi dinamico entre esunnan presente. 

E atardi a clausura cu un networking event, 
caminda e miembronan por a combersa den 
un ambiente agradabel. 




Minister Dangui Oduber: Proyecto di kapel di Alto Vista a finalisa 


ORANJESTAD - Minister di Turismo 
Dangui Oduber a anuncia cu e borchi- 
nan di caminda di cruz di kapel di Alto 
Vista a keda ñnalisa cu un diseño nobo. 


di ministerio di turismo. E proyecto di kapel 
di Alto Vista a wordo haci cu consciencia y 
bou guia di parokia di Noord y hunto cu es- 
unnan cu ta atende cu e kapel. 


“E caminda di Cruz di kapel di Alto Vista ta 
un parti di nos cultura hopi sagrado y alabes ta 
wordo hopi bishita hopi pa nos bishitantenan. 
E ta un caminda unda hopi hende ta bin haci 
oracion, meditacion y hopi devotonan catoli- 
co ta haci uzo di dje. P’esey como Minister di 
Turismo a tuma e decision pa renoba e area di 
e kapel di Alto Vista y asina eleva e producto 
turistico pa duna nos turistanan e miho ex- 
perencia posibel” e mandatario ta expresa. 

E proyecto aki a wordo fmancia cu fondonan 


Den e potretnan por mira claramente e dife- 
rencia di con e tabata prome cu e renobacion 
y con e ta awor cu el a keda cla. 

E kapel di Alto Vista ta un sitio hopi bishita 
y ta sagrado, semper por conta cu sosten di 
Ministerio di Turismo pa mantene esaki na 
un nivel agradabel. 

Un contribucion chikito pa tur locual e kapel 
ta significa pa nos tur na Aruba. 

Serie di sesion informativo riba Coronavirus 

Pasahero di cierto pais lo mester haci un pre-screening 



ORANJESTAD - Ta sinti ‘paso- 
nan di bestia grandi’ cerca nos 
isla relaciona cu e Coronavirus of 
COVID 19. “No ta cuestion cu si 
e virus ta yega Aruba, e ta ki dia 
e ta yega Aruba,” prome minister, 
Evelyn Wever-Croes a bisa ayera. 

E hecho cu e prome caso di e virus aki 
a ser raporta den nos Reino cu varios 
caso na Hulanda. Tambe den nos re- 
gion Caribe y relativamente cerca di 
cas, specificamente na St. Maarten, 
caminda e prome test a duna positivo 
pa e virus di COVID-19. Tur esaki 
a haci cu e topico aki a bira e noticia 
principal pa habri e siman. 

Aunke te ainda no a registra niun 
caso na Aruba di Coronavirus, y cu 
no mester crea un ambiente di panico 
cerca nos comunidad, toch e dife- 
rente pronunciamento di varios sec- 
tor y gremio ta invita nos pueblo pa ta 
bon prepara y tene cuenta cu e medi- 
danan di prevencion pa evita cualkier 
contacto cu COVTD-19. 

No solamente gobierno pa medio 
di su ministerio y departamento di 
Salubridad Publico ta referi regular- 
mente na e topico. E siman aki nan lo 
bin cu un serie di sesion informativo 
pa nos comunidad ta mas consciente 
di esaki. Sino tambe parlamento, sin- 
dicato y te hasta nos Diocesis a referi 
na e virus hopi contagioso aki. 

Gobierno 

Ya den diferente ocasion gobierno 
a yega di vocifera cu pais Aruba ta 
prepara pa atende debidamente cu e 
Coronavirus y cu e tema aki tin nan 


atencion y prioridad. 

Ayera Wever-Croes a indica cu e si- 
man y e luna nobo aki ta cuminsa cu 
su retonan, y un di nan ta e Corona- 
virus. Nan ta considera e asunto aki 
hopi serio y nan ta preparando miho 
posibel p’e, y tambe nos comunidad 
pa medio di boletin informativo. 

Te ainda decision no a cay si gobierno 
lo cancela e celebracion di Arubadag 
debi na e expansion di Coronavirus 
na Hulanda. Sinembargo premier 
Wever-Croes a informa cu gobierno 
pa medio di su Minister Plenipoten- 
ciario ta monitor e situacion aki, pa 
asina tuma e decision final. Te hasta 
a cera un seguro pa cubri e gastonan 
den caso cu mester cancela Arubadag. 

Mientras cu minister di Turismo, 
Dangui Oduber a referi na un boletin 
di lATA (International Air Transport 
Association), y el a aclaria cu a publica 
un lista, caminda Aruba ta aparece, cu 
posiblemente ta limita e entrada di 


pasaheronan cu ta bin di cierto des- 
tino, entre nan China, Hapon, Sur 
Korea y Italia. 

Segun e mandatario no ta asina cu 
nan ta prohibi pa bin Aruba, pero 
si cu e pasaheronan cu ta bin for di 
destinacion aki ta wordo monitor, 
prome cu nan ta bin Aruba. Kiermen 
prome cu nan ta yega Aruba, ya caba 
un pre-screening a tuma luga cu nan. 
Y na momento cu nan ta yega Aruba, 
nan tur ta wordo controla un biaha 
mas door di Departamento di Malesa 
Contagioso (DVZ). Nan ta medidan- 
an di prevencion cu ta inclui te hasta 
pone e persona(nan) den cuarentena 
si ta necesario. 

Tambe el a referi na e sesionnan in- 
formativo riba prevencion di CO- 
VTD-19 cu ta tuma luga e dianan nos 
dilanti. Ayera esaki a sucede cu Ahata, 
pa nan informa tur e trahadonan cu 
ta labora den industria hotelero y tur- 
ismo. Tambe anochi, hospital a tene 
su sesion informativo cu tur dunado 


di cuido. 

Awe merdia DVZ lo tene un sesion 
en bibo, durante cual comunidad por 
expresa tur nan preocupacion. Igual- 
mente awe informacion ta wordo 
duna na e dunado di cuido pa nos an- 
cianonan cu ta esunnan mas vulnera- 
bel. Tambe a manda traha un flyer cu 
lo bay tur adres na Aruba. 

Igualmente a manda un carta na Ca- 
mara di Comercio (KvK) pa tur du- 
nado di trabou ta consciente di cierto 
medida di prevencion pa evita cu 
hende contagia di e virus aki. 

Parlamento 

Ayera parlamentario y lider di fraccion 
di MEP, Rocco Tjon tambe a yega di 
expresa cu e Coronavirus ta un topico 
cu tin atencion di comunidad henter. 
E1 ta considera sumamente positivo 
cu ya caba for di ministerio di Salub- 
ridad Publico y DVZ tin hopi infor- 
macion ta wordo comparti cu pueblo. 

“Tur experto ta bisa, ta hopi impor- 
tante pa pueblo ta informa y pa enfoca 
hopi riba e parti di prevencion,” el a 
bisa. 

E ta haya tambe cu no tin motibo pa 
drenta panico, pero si ta importante 
pa nos ta bon prepara y pa tur hende 
ta na haltura di e medidanan di pre- 
vencion cu lo mester tuma. E1 a de- 
staca e serie di reunion informativo 
cu lo tuma luga entre otro cu hospital 
y tambe cu e miembronan di Ahata. 
E reunion aki tabata pa nan sa e pro- 
cedemento ora cu por ehempel un 
turista tin e sintomanan di e Corona- 
virus. 


Sindicato FTA tocante situacion di Coronavirus 

Legal y moralmente dunado di trabou tin obligacion pa proteha su trahado 


ORANJESTAD - Reciente- 
mente FTA ta hayando basta 
pregunta for di nan miembresia 
tocante nan derechonan na pia 
di trabou relaciona cu e menasa 
inminente di e virus COVID-19, 
conoci como Coronavirus. 

Actualmente Aruba no tin niun caso 
registra (ainda) di e virus aki, pero 
teniendo na cuenta e hecho cu nos 
ta biba di turismo, ta mas bien un 
cuestion di tempo cu un of mas di 
nos bishitantenan cu ta bin for di 
paisnan cu si ta afecta caba pa e virus 
aki, lo trece nos den contacto cun’e. 

Esaki logicamente ta trece preo- 
cupacion bou di nos clase trahado, 
specialmente esunnan cu ta labora 
den sector horeca, kendenan ta es- 
unnan cu mas hopi tin contacto cu 
nos huespednan cu ta bini for di afo. 
Con leu dunadonan di trabou den e 
sector aki (hotel, casino, restaurant- 


nan, etc.) ta obliga di tuma pasonan 
pa evita y limita e posibel traspaso di 
e virus na empleadonan? 

Articulo 1614xinciso 1 di nos Codi- 
go Civil ta stipula: “E dunado di tra- 
bou tin e obligacion di (entre otro) 
tuma e medidanan necesario pa 
evita cu e trahado ricibi daño como 
consecuencia di eherce su labor.” 

Inciso 5 di e mesun articulo aki ta 
amplia e obligacion aki stipulando 
cu e dunado di trabou ta responsa- 
bel tambe pa otro personanan cu e ta 
laga haci trabou p’e, sin cu e tin un 
acuerdo laboral directamente cu nan 
(pensa por ehempel riba contractors 
of uitzendkrachten). 

A base di esaki menciona, tur duna- 
do di trabou, specialmente esunnan 
den sectornan unda e peliger di ex- 
posicion na e virus ta mas halto, tin e 
obligacion legal di tuma tur medida 


necesario pa evita cu nan emplead- 
onan ta wordo exponi na Coronavi- 
rus. Kico asina nos por compronde 
bou di esaki? 

Esaki kiermen cu e dunado di tra- 
bou entre otro mester inventarisa e 
riesgonan pa cu e virus aki na su em- 
presa y evalua esakinan. 

Aki por pensa riba preguntanan 
manera: con grandi e probabili- 
dad ta pa exposicion na e virus, cua 
trahadonan ta core mas peliger y 
cual ta e posibel consecuencianan. 
Siguientemente mester pensa riba e 
medidanan cu tin cu tuma pa evita 
of minimalisa e riesgonan aH. 

En general por pensa riba medi- 
danan manera: 

-Tene sesionnan informativo cu e 
empleadonan den cual ta instrui nan 
riba con pa evita y minimalisa posi- 
bel contagio cu e virus aki; 


-Pone materialnan disponibel na pia 
di trabou, specialmente den areanan 
di riesgo halto, cu ta mitiga contagio 
manera ‘hand sanitizers’, habon an- 
tibacterial, etc.; 

-Duna acceso y oportunidad na em- 
pleadonan pa laba nan man regular- 
mente durante oranan di trabou; 
-Limpia y desinfecta areanan publi- 
co na e empresa regularmente; 
-Ademas ta importante pa duna es- 
pacio pa empleadonan cu ta presenta 
sintomanan pa no presenta na pia di 
trabou pendiente confirmacion di 
contagio. 

Como representante di emplead- 
onan, ‘nos di FTA ta haya cu ta di 
sumo importancia pa empresanan 
tuma medidanan di prevencion di 
contagio cu e virus aki hopi na serio. 
Legal y moralmente tur dunado di 
trabou tin e obligacion pa proteha 
tanto e trahado como tambe e pueb- 
lo di Aruba en general’. 








